title: Komisijos įgyvendinimo reglamentas (ES) 2019/1747 2019 m. spalio 15 d. kuriuo dėl tam tikrų orlaivio įgulos narių licencijų bei pažymėjimų reikalavimų ir mokymo organizacijoms ir kompetentingoms institucijoms taikomų taisyklių iš dalies keičiamas Reglamentas (ES) Nr. 1178/2011 (Tekstas svarbus EEE)

text:
22.10.2019

                  LT

                  Europos Sąjungos oficialusis leidinys

                  L 268/23

         KOMISIJOS ĮGYVENDINIMO REGLAMENTAS (ES) 2019/1747
         2019 m. spalio 15 d.
         kuriuo dėl tam tikrų orlaivio įgulos narių licencijų bei pažymėjimų reikalavimų ir mokymo organizacijoms ir kompetentingoms institucijoms taikomų taisyklių iš dalies keičiamas Reglamentas (ES) Nr. 1178/2011
         (Tekstas svarbus EEE)
         EUROPOS KOMISIJA,
         atsižvelgdama į 2018 m. liepos 4 d. Europos Parlamento ir Tarybos reglamentą (ES) 2018/1139 dėl bendrųjų civilinės aviacijos taisyklių, ir kuriuo įsteigiama Europos Sąjungos aviacijos saugos agentūra, iš dalies keičiami Europos Parlamento ir Tarybos reglamentai (EB) Nr. 2111/2005, (EB) Nr. 1008/2008, (ES) Nr. 996/2010, (ES) Nr. 376/2014 ir direktyvos 2014/30/ES ir 2014/53/ES bei panaikinami Europos Parlamento ir Tarybos reglamentai (EB) Nr. 552/2004 ir (EB) Nr. 216/2008 bei Tarybos reglamentas (EEB) Nr. 3922/91 (1), ypač į jo 23 straipsnio 1 dalį, 27 straipsnio 1 dalį ir 62 straipsnio 14 dalį,
         kadangi:

                     (1)

                     Komisijos reglamente (ES) Nr. 1178/2011 (2) nustatomos su civilinės aviacijos orlaivių įgula susijusių techninių reikalavimų ir administracinių procedūrų taikymo taisyklės;

                     (2)

                     įgyvendinant Reglamentą (ES) Nr. 1178/2011 paaiškėjo, kad tam tikruose reikalavimuose esama redakcinio pobūdžio klaidų arba neaiškumų. Be to, praėjo tam tikri laiko terminai arba baigė galioti tam tikros nuostatos, iš pradžių nustatyti (-os) tam, kad valstybės narės turėtų pakankamai laiko savo nacionalines taisykles suderinti su Reglamentu (ES) Nr. 1178/2011. Dėl to kilo su Sąjungos taisyklių įgyvendinimu ir aiškumu susijusių problemų. Tie reikalavimai turėtų būti paaiškinti ir ištaisyti. Kad būtų užtikrintas vienodas terminų taikymas, turėtų būti nustatytos naujos apibrėžtys;

                     (3)

                     siekiant padidinti bendrosios aviacijos reguliavimo sistemos proporcingumą ir skaidrumą, turėtų būti iš dalies pakeistos lengvųjų orlaivių pilotams, pilotams mėgėjams, sklandytuvų pilotams ir oro balionų pilotams taikomos taisyklės – praplėstos teisės ir paaiškintas mokymo kursų ir egzaminų turinys. Praplečiant teises turėtų būti paaiškinti skrydžių virš jūros kvalifikacijos, įgūdžių atnaujinimo, teorijos egzaminų ir patirties įskaitymo reikalavimai;

                     (4)

                     turėtų būti iš dalies pakeisti skrydžio pagal prietaisus lėktuvais ir sraigtasparniais kvalifikacijos reikalavimai – paaiškintos teorijos mokymo ir skrydžio mokymo nuostatos, taip pat šios kvalifikacijos atnaujinimo ir galiojimo pratęsimo reikalavimai;

                     (5)

                     turėtų būti iš dalies pakeisti orlaivių klasės ir tipo kvalifikacijos reikalavimai – paaiškinti su orlaivių variantais ir kvalifikacijos galiojimu bei atnaujinimu susiję reikalavimai ir užtikrintas jų nuoseklumas. Be to, turėtų būti padaryti pakeitimai, kuriais būtų paaiškinti akrobatinio skraidymo kvalifikacijos, sklandytuvų ir plakatų vilkimo kvalifikacijų, skrydžio naktį kvalifikacijos ir skrydžio virš kalnų kvalifikacijos reikalavimai;

                     (6)

                     įgyvendinant taisykles paaiškėjo su kai kuriais instruktoriams ir egzaminuotojams taikomais reikalavimais susijusių neaiškumų. Todėl turėtų būti iš dalies pakeisti instruktoriams taikomi reikalavimai, susiję su instruktorių pažymėjimais, išankstinėmis sąlygomis, gebėjimų vertinimu, pažymėjimų galiojimu, pratęsimu ir atnaujinimu, teisėmis bei sąlygomis ir mokymo kurso turiniu. Be to, turėtų būti iš dalies pakeisti egzaminuotojams taikomi reikalavimai, susiję su egzaminuotojų pažymėjimais, kvalifikacijos standartizavimu, išankstinėmis sąlygomis, gebėjimų vertinimu, pažymėjimų galiojimu, pratęsimu bei atnaujinimu ir teisėmis bei sąlygomis;

                     (7)

                     Reglamente (ES) 2018/1139 numatyta galimybė licencijos pagal FCL dalį gavimo tikslais pripažinti mokymą ir patirtį, susijusią su orlaiviais, kuriems netaikomas Reglamentas (ES) 2018/1139 (I priedas „2 straipsnio 3 dalies d punkte nurodyti orlaiviai“). Todėl siekiant sudaryti sąlygas tokiam pripažinimui turėtų būti iš dalies pakeistos atitinkamos mokymo organizacijoms ir kompetentingoms institucijoms taikomos taisyklės;

                     (8)

                     įgyvendinant su deklaruotosiomis mokymo organizacijomis (DTO) (3) susijusias taisykles paaiškėjo, kad norint užtikrinti veiksmingą teisės aktais nustatytą DTO priežiūrą reikia paaiškinti taikytinas taisykles. Siekiant užtikrinti, kad galimybė rengti mokymą DTO būtų suteikiama tik jei ta DTO yra teritorijoje, už kurią pagal Čikagos konvenciją yra atsakingos valstybės narės, turėtų būti iš dalies pakeisti reikalavimai;

                     (9)

                     įgyvendinant taisykles, susijusias su galimybe perduoti licencijas pagal FCL dalį ir susijusius sveikatos pažymėjimus, paaiškėjo, kad reikia aiškiau nustatyti susijusių kompetentingų institucijų atsakomybę ir atsakomybės už priežiūrą perdavimo laiką. Todėl turėtų būti iš dalies pakeistos atitinkamos taisyklės;

                     (10)

                     šiame reglamente nustatytos priemonės buvo pasiūlytos Europos Sąjungos aviacijos saugos agentūros nuomonėje Nr. 05/2017, parengtoje vadovaujantis Reglamento (ES) 2018/1139 75 straipsnio 2 dalies b bei c punktais ir 76 straipsnio 1 dalimi ir atsižvelgiant į vėlesnes techninio pobūdžio diskusijas;

                     (11)

                     šiame reglamente nustatytos priemonės atitinka pagal Reglamento (ES) 2018/1139 127 straipsnį įsteigto komiteto nuomonę,

               PRIĖMĖ ŠĮ REGLAMENTĄ:

            1 straipsnis
            Reglamentas (ES) Nr. 1178/2011 iš dalies keičiamas taip:

                        1)

                        1 straipsnio 3 dalis pakeičiama taip:

                           „3.   įvairiais piloto sveikatos pažymėjimais, sveikatos pažymėjimų išdavimo, atnaujinimo, pakeitimo, apribojimo, jų galiojimo sustabdymo ar panaikinimo sąlygomis ir sveikatos pažymėjimo turėtojų teisėmis ir pareigomis;“

                        2)

                        2 straipsnio 4, 9, 10 ir 13 punktai išbraukiami;

                        3)

                        4 straipsnio 1 dalis išbraukiama;

                        4)

                        4 straipsnio 6 dalis pakeičiama taip:

                           „6.   Nepaisant 3 dalies, orlaivių klasės instruktoriaus kvalifikacijos pažymėjimo ar egzaminuotojo pažymėjimo turėtojų, kuriems suteikta teisė pilotuoti vienpiločius aukštos klasės sudėtingus orlaivius, teisės išsaugomos pažymėjimą pakeičiant vienpiločio lėktuvo tipo instruktoriaus kvalifikacijos pažymėjimu ar egzaminuotojo pažymėjimu.“;

                        5)

                        5 straipsnis išbraukiamas;

                        6)

                        9 straipsnio 1 dalis pakeičiama taip:

                           „1.   Dėl licencijų pagal FCL dalį išdavimo laikantis I priedo pasakytina, kad mokymas, kuris pradėtas prieš pradedant taikyti šį reglamentą pagal JAR reikalavimus ir procedūras ir kurio vykdymą remdamasi teisės aktais prižiūri valstybė narė, kuriai Jungtinės aviacijos administracijos sistemoje tokių JAR atžvilgiu rekomenduojama taikyti tarpusavio pripažinimo principą, visiškai įskaitomas, jei mokymas ir patikrinimas baigiami ne vėliau kaip 2016 m. balandžio 8 d., o licencija pagal FCL dalį išduodama ne vėliau kaip 2020 m. balandžio 1 d.“;

                        7)

                        10a straipsnis iš dalies keičiamas taip:

                                    a)

                                    1 dalis pakeičiama taip:

                                       „1.   Organizacijos pagal Reglamento (ES) 2018/1139 24 straipsnio 2 dalį turi teisę mokyti pilotus, vykdančius skrydžius Reglamento (ES) 2018/1139 2 straipsnio 1 dalies b punkto i ir ii papunkčiuose nurodytais orlaiviais tik tuo atveju, jei toms organizacijoms kompetentinga institucija yra suteikusi patvirtinimą, kad jos laikosi Reglamento (ES) 2018/1139 IV priede nustatytų esminių reikalavimų ir šio reglamento VII priede nustatytų reikalavimų.
                                       Tačiau atsižvelgiant į Reglamento (ES) 2018/1139 24 straipsnio 6 dalį organizacijos, kurių pagrindinė verslo vieta yra valstybėje narėje, turi teisę šio reglamento VIII priedo DTO.GEN.110 dalyje nurodytus mokymo kursus rengti be tokio patvirtinimo teritorijoje, už kurią valstybės narės yra atsakingos pagal Čikagos konvenciją, jei laikydamosi to priedo DTO.GEN.115 dalyje nustatytų reikalavimų yra pateikusios kompetentingai institucijai deklaraciją ir, kai reikalaujama pagal to priedo DTO.GEN.230 dalies c punktą, kompetentinga institucija yra patvirtinusi mokymo programą.“;

                                    b)

                                    2, 3 ir 4 dalys išbraukiamos;

                        8)

                        10b straipsnio 2 ir 3 dalys išbraukiamos;

                        9)

                        10c straipsnio 2 ir 3 dalys išbraukiamos;

                        10)

                        11 straipsnio 2 dalis išbraukiama;

                        11)

                        11a straipsnio 2 ir 3 dalys išbraukiamos;

                        12)

                        12 straipsnio 1b, 2, 3, 5 ir 6 dalys išbraukiamos;

                        13)

                        12 straipsnio 7 dalis pakeičiama taip:

                           „7.   Jei valstybė narė taiko 2a ir 4 dalių nuostatas, ji apie tai praneša Komisijai ir agentūrai. Pranešime apibūdinamos tokios nukrypti leidžiančios nuostatos taikymo priežastys, taip pat numatytų veiksmų įgyvendinimo programa ir tvarkaraštis.“

                        14)

                        I priedas (FCL dalis), VI priedas (ARA dalis) ir VIII priedas (DTO dalis) iš dalies keičiami pagal šio reglamento priedą.

            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Tačiau šio reglamento priedo 57, 58, 59 ir 66 punktai taikomi nuo 2019 m. gruodžio 21 d.

            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. spalio 15 d.

                  Komisijos vardu

                  Pirmininkas

               Jean-Claude JUNCKER

            (1)  OL L 212, 2018 8 22, p. 1.

            (2)  2011 m. lapkričio 3 d. Komisijos reglamentas (ES) Nr. 1178/2011, kuriuo pagal Europos Parlamento ir Tarybos reglamentą (EB) Nr. 216/2008 nustatomi su civilinės aviacijos orlaivių įgula susiję techniniai reikalavimai ir administracinės procedūros (OL L 311, 2011 11 25, p. 1).

            (3)  2018 m. liepos 31 d. Komisijos reglamentas (ES) 2018/1119, kuriuo dėl deklaruotųjų mokymo organizacijų iš dalies keičiamas Reglamentas (ES) Nr. 1178/2011 (OL L 204, 2018 8 13, p. 30).

            PRIEDAS
            Reglamento (ES) Nr. 1178/2011 I priedas (FCL dalis) iš dalies keičiamas taip:

                        1)

                        FCL.010 dalis iš dalies keičiama taip:

                                    a)

                                    po termino „kampinis artėjimas tūpti“ apibrėžties įterpiama ši sąvoka:
                                    „gebėjimų vertinimas – įgūdžių, žinių ir požiūrio vertinimas prieš pirmą kartą išduodant ar atnaujinant instruktoriaus ar egzaminuotojo pažymėjimą arba pratęsiant jo galiojimą;“;

                                    b)

                                    po termino „skrydžio ir navigacijos procedūrų treniruoklis“ apibrėžties įterpiama ši sąvoka:
                                    „skrydis tik pagal prietaisus – piloto skrydis imituojamomis arba tikromis meteorologinėmis sąlygomis pagal prietaisus (IMC) be jokios išorinės vizualiosios atskaitos;“;

                                    c)

                                    po termino „ilginis artėjimas tūpti“ apibrėžties įterpiama ši sąvoka:
                                    „maršrutinis skrydis su priežiūra (LIFUS) – maršrutinis skrydis baigus patvirtintą mokymo kursą nulinės skridos tipo kvalifikacijai gauti arba maršrutinis skrydis, reikalaujamas pagal tinkamumo naudoti duomenų (OSD) ataskaitą;“;

                                    d)

                                    po termino „naktis“ apibrėžties įterpiama ši sąvoka:
                                    „OSD – tinkamumo naudoti duomenys, nustatyti pagal Reglamento (ES) Nr. 748/2012 I priedą (21 dalį);“;

                                    e)

                                    po termino „orlaivio tipas“ apibrėžties įterpiama ši sąvoka:
                                    „tipo kvalifikacijų ir licencijų patvirtinimo sąrašas – agentūros, remiantis OSD vertinimo rezultatu, paskelbtas sąrašas, kuriame skrydžio įgulos licencijavimo tikslu nurodomos lėktuvų klasės ir orlaivių tipai;“;

                                    f)

                                    termino „naktis“ apibrėžtis keičiama taip:
                                    „naktis – laikas nuo civilinių sutemų pabaigos iki civilinės aušros pradžios arba atitinkamos institucijos nustatytas kitas laikas nuo saulėlydžio iki saulėtekio;“;

                                    g)

                                    termino „kiti treniruokliai (OTD)“ apibrėžtis keičiama taip:
                                    „kiti treniruokliai (OTD) – pagalbinės treniravimo priemonės, išskyrus FSTD, kuriomis sudaromos sąlygos treniruotis, kai nereikia visos pilotų kabinos aplinkos;“;

                                    h)

                                    termino „kvalifikacijos patikrinimas“ apibrėžtis keičiama taip:
                                    „kvalifikacijos patikrinimas – įgūdžių parodymas kvalifikacijų arba teisių galiojimui pratęsti ar atnaujinti, įskaitant tokį egzaminą žodžiu, kokio gali reikėti;“;

                        2)

                        FCL.025 dalis iš dalies keičiama taip:

                                    a)

                                    a punkto 1 papunktis pakeičiamas taip:

                                                „1.

                                                Prašymo teikėjas, norintis gauti konkrečią licenciją ar kvalifikaciją, laiko visą ciklą teorijos egzaminų, už kuriuos atsakinga ta pati valstybės narės kompetentinga institucija.“;

                                    b)

                                    b punktas pakeičiamas taip:

                                                b)

                                                „Egzamino išlaikymo kriterijai

                                                            1.

                                                            Teorijos egzaminas laikomas išlaikytu, jei prašymo teikėjas gauna bent 75 % konkrečiam egzaminui nustatytų balų. Neigiami taškai neskaičiuojami.

                                                            2.

                                                            Jei šioje dalyje nenustatyta kitaip, laikoma, kad prašymo teikėjas sėkmingai išlaikė teorijos egzaminą, būtiną atitinkamai piloto licencijai ar kvalifikacijai gauti, jei per 18 mėnesių nuo kalendorinio mėnesio, kurį pirmą kartą laikė egzaminą, pabaigos jis išlaikė visus būtinus teorijos egzaminus.

                                                            3.

                                                            Jei prašymo laikyti teorijos egzaminą ATPL gauti arba prašymo išduoti komercinės aviacijos piloto licenciją (CPL), suteikti skrydžio pagal prietaisus kvalifikaciją (IR) ar maršrutinio skrydžio pagal prietaisus kvalifikaciją (EIR) teikėjas per keturis bandymus neišlaiko vieno iš teorijos egzaminų arba per šešias sesijas ar per b punkto 2 papunktyje nurodytą laikotarpį neišlaiko visų egzaminų, jis pakartotinai laiko visą teorijos egzaminų ciklą.

                                                            4)

                                                            Jei prašymo išduoti lengvojo orlaivio piloto licenciją (LAPL), piloto mėgėjo licenciją (PPL), sklandytuvo piloto licenciją (SPL) arba oro baliono piloto licenciją (BPL) teikėjas per keturis bandymus neišlaiko vieno iš teorijos egzaminų arba per b punkto 2 papunktyje nurodytą laikotarpį neišlaiko visų egzaminų, jis pakartotinai laiko visą teorijos egzaminų ciklą.

                                                            5.

                                                            Prieš pakartotinai laikydamas teorijos egzaminus prašymo teikėjas toliau mokosi DTO arba ATO. Reikiamo mokymo apimtį ir sritį nustato DTO arba ATO, atsižvelgdama į prašymo teikėjo poreikius.“;

                        3)

                        FCL.040 dalis pakeičiama taip:
                        „FCL.040 Naudojimasis licencija suteikiamomis teisėmis

                        Naudojimasis licencija suteikiamomis teisėmis priklauso nuo joje nurodytų kvalifikacijų galiojimo, jei taikytina, ir nuo sveikatos pažymėjimo, atitinkančio teises, kuriomis naudojamasi, galiojimo.“;

                        4)

                        FCL.055 dalis pakeičiama taip:
                        „FCL.055 Kalbos mokėjimas

                                    a)

                                    Bendrosios nuostatos. Lėktuvo, sraigtasparnio, jėgainės keliamo orlaivio ir dirižablio pilotas, kuriam privaloma naudotis radijo telefonu, negali naudotis savo licencija ir kvalifikacija suteikiamomis teisėmis, jei jo licencijoje nėra anglų ar kitos kalbos, vartojamos su skrydžiu susijusiems radijo pranešimams perduoti, mokėjimo patvirtinimo. Patvirtinimas suteikiamas laikantis kompetentingos institucijos nustatytos procedūros ir juo nurodoma kalba, jos mokėjimo lygis ir galiojimo data. Žemiausias priimtinas kalbos mokėjimo lygis pagal šio priedo 2 priedėlį yra darbinis kalbos vartojimo lygis (4 lygis).

                                    b)

                                    Prašymo patvirtinti kalbos mokėjimą teikėjas pagal šio priedo 2 priedėlį turi atitinkamam kompetentingos institucijos sertifikuotam vertintojui arba jos patvirtintai kalbų mokėjimą testuojančiai įstaigai įrodyti, kad jo kalbos mokėjimas frazeologijos ir kalbos aiškumo požiūriu atitinka bent darbinį kalbos vartojimo lygį. Šiuo tikslu prašymo teikėjas turi įrodyti gebąs:

                                                1.

                                                veiksmingai bendrauti balso perdavimo priemonėmis ir tiesiogiai;

                                                2.

                                                tiksliai ir aiškiai bendrauti bendromis ir su darbu susijusiomis temomis;

                                                3.

                                                naudoti tinkamas bendravimo strategijas keičiantis informacija ir siekiant atpažinti bei spręsti bendrus ar su darbu susijusius nesusipratimus;

                                                4)

                                                sėkmingai rasti išeitį sudėtingais kalbiniais atvejais, kai kasdieniame darbe arba vykdant įprastą bendravimo užduotį įvykiai komplikuojasi arba pakrypsta netikėta linkme; ir

                                                5)

                                                kalbėti aviacijos bendruomenei suprantamu dialektu ar su suprantamu akcentu.

                                    c)

                                    Pilotų, išskyrus pagal šio priedo 2 priedėlį įrodžiusius, kad jų kalbos mokėjimas yra eksperto lygio (6 lygio), kalbos mokėjimo patvirtinimas pakartotinai vertinamas:

                                                1)

                                                kas 4 metus, jei įrodyta, kad kalbos mokėjimas yra darbinio kalbos vartojimo lygio (4 lygio); arba

                                                2)

                                                kas 6 metus, jei įrodyta, kad kalbos mokėjimas yra tobulo kalbos mokėjimo lygio (5 lygio).

                                    d)

                                    Specialieji reikalavimai skrydžio pagal prietaisus kvalifikacijos (IR) arba maršrutinio skrydžio pagal prietaisus kvalifikacijos (EIR) turėtojui. Nepažeidžiant ankstesnių punktų, IR arba EIR turėtojai turi būti įrodę, kad jų anglų kalbos vartojimo įgūdžiai yra atitinkamo šio priedo 2 priedėlyje apibrėžto lygio.

                                    e)

                                    IR arba EIR turėtojo kalbos mokėjimas ir anglų kalbos vartojimo įgūdžiai įrodomi taikant bet kurios kompetentingos institucijos nustatytą vertinimo metodą.“;

                        5)

                        FCL.060 dalies c punkto 2 papunktis pakeičiamas taip:

                                    2)

                                    „Jei pilotas neatitinka 1 papunktyje nurodyto reikalavimo, jis atlieka mokomąjį skrydį su instruktoriumi, turinčiu pagal J skyriuje nurodytus reikalavimus suteiktą kvalifikaciją mokyti skrydžio to tipo orlaiviais. Prieš naudodamasis savo teisėmis, pilotas turi atlikti mokomąjį skrydį orlaiviu arba orlaivio, kuris bus naudojamas, tipą atitinkančiu FFS bent pagal b punkto 1 ir 2 papunkčiuose nurodytus reikalavimus.“;

                        6)

                        FCL.115 dalis papildoma nauju d papunkčiu:

                                    „d)

                                    Į mokymo kursą, kurį baigus suteikiama teisė vykdyti skrydžius virš jūros vieno stūmoklinio variklio klasės lėktuvais, turi būti įtraukti šio priedo 9 priedėlio B skirsnio (Specialieji lėktuvo kategorijos reikalavimai) 7 punkte (Orlaivių klasės kvalifikacija, kuria suteikiama teisė vykdyti skrydžius virš jūros) nurodyti elementai.“;

                        7)

                        FCL.120 dalis pakeičiama taip:
                        „FCL.120 LAPL. Teorijos egzaminai

                                    a)

                                    Prašymo išduoti LAPL(A) ir LAPL(H) teikėjas, laikydamas toliau nurodytų dalykų egzaminus, turi įrodyti turįs suteikiamas teises atitinkančio lygio teorijos žinias:

                                                1.

                                                bendrieji dalykai:

                                                            —

                                                            oro teisė ir oro eismo valdymo (ATC) procedūros,

                                                            —

                                                            žmogaus galimybės,

                                                            —

                                                            meteorologija,

                                                            —

                                                            ryšio priemonės,

                                                            —

                                                            navigacija;

                                                2.

                                                specialieji dalykai, susiję su skirtingų kategorijų orlaiviais:

                                                            —

                                                            skrydžio principai,

                                                            —

                                                            skrydžio procedūros,

                                                            —

                                                            skrydžio vykdymas ir planavimas,

                                                            —

                                                            bendrosios žinios apie orlaivius.

                                    b)

                                    Prašymo išduoti LAPL(B) ir LAPL(S) teikėjas, laikydamas toliau nurodytų dalykų egzaminus, turi įrodyti turįs suteikiamas teises atitinkančio lygio teorijos žinias:

                                                1.

                                                bendrieji dalykai:

                                                            —

                                                            oro teisė ir oro eismo valdymo (ATC) procedūros,

                                                            —

                                                            žmogaus galimybės,

                                                            —

                                                            meteorologija ir

                                                            —

                                                            ryšio priemonės;

                                                2.

                                                specialieji dalykai, susiję su skirtingų kategorijų orlaiviais:

                                                            —

                                                            skrydžio principai,

                                                            —

                                                            skrydžio procedūros,

                                                            —

                                                            skrydžio vykdymas ir planavimas,

                                                            —

                                                            bendrosios žinios apie orlaivius ir

                                                            —

                                                            navigacija.“;

                        8)

                        FCL.105.A dalis pakeičiama taip:
                        „FCL.105.A LAPL(A). Teisės ir sąlygos

                                    a)

                                    Teisės
                                    Lėktuvo LAPL turėtojui suteikiama teisė atlikti vieno stūmoklinio variklio lėktuvo, kuriuo vykdomi skrydžiai virš žemės (SEP (skrydžio virš žemės)), vieno stūmoklinio variklio lėktuvo, kuriuo vykdomi skrydžiai virš jūros (SEP (skrydžio virš jūros)) ar motorizuotojo turo sklandytuvo (TMG), kurio didžiausia sertifikuota kilimo masė – 2000 kg ar mažesnė ir kuris skraidina daugiausia 3 keleivius (orlaivyje visada gali būti ne daugiau kaip 4 asmenys), įgulos vado funkcijas.

                                    b)

                                    Sąlygos

                                                1.

                                                LAPL(A) turėtojas keleivius skraidina tik jei gavęs licenciją jis, kaip įgulos vadas, lėktuvu ar TMG išskraidė 10 valandų skrydžio laiko.

                                                2.

                                                LAPL(A) turėtojui, anksčiau turėjusiam ATPL(A), MPL(A), CPL(A) arba PPL(A), b punkto 1 papunktyje nustatyti reikalavimai netaikomi.“;

                        9)

                        FCL.135.A dalies b punktas pakeičiamas taip:

                                    „b)

                                    Norėdamas įgyti papildomas teises valdyti tos pačios klasės kito varianto orlaivį, pilotas privalo baigti skirtumų mokymą ar supažindinamąjį mokymą. Įrašas apie skirtumų mokymą įtraukiamas į piloto skraidymų knygelę ar lygiavertį dokumentą ir patvirtinamas instruktoriaus parašu.“;

                        10)

                        FCL.140.A dalis pakeičiama taip:
                        „FCL.140.A LAPL(A). Skrydžio įgūdžių atnaujinimo reikalavimai

                                    a)

                                    LAPL(A) turėtojas šia licencija suteikiamomis teisėmis gali naudotis tik jei per paskutinius 2 metus jis, kaip lėktuvo ar TMG pilotas, įvykdė bet kurią iš šių sąlygų:

                                                1.

                                                jis kaip įgulos vadas arba vykdydamas skrydžius su instruktoriumi arba savarankiškus skrydžius prižiūrint instruktoriui išskraidė bent 12 valandų skrydžio laiko ir, be kita ko:

                                                            —

                                                            atliko 12 kilimų ir tūpimų,

                                                            —

                                                            dalyvavo kvalifikacijos kėlimo mokyme, kurį sudarė bent 1 valanda skrydžio su instruktoriumi bendro laiko;

                                                2.

                                                dalyvaujant egzaminuotojui išlaikė LAPL(A) kvalifikacijos patikrinimo egzaminą. Kvalifikacijos patikrinimo programa grindžiama LAPL(A) gauti būtinu įgūdžių patikrinimo egzaminu;

                                    b)

                                    jei LAPL(A) turėtojas naudojasi tiek SEP (skrydžio virš žemės), tiek SEP (skrydžio virš jūros) teisėmis, jis gali a punkto 1 papunktyje nurodytus reikalavimus įvykdyti bet kurios klasės orlaiviu arba jų deriniu ir tai bus įskaityta naudojantis abiem teisėmis. Šiuo tikslu kiekvienos klasės orlaiviu turi būti išskraidyta bent 1 valanda reikalaujamo skrydžio laiko ir atlikti 6 iš reikalaujamų 12 kilimų ir tūpimų.“;

                        11)

                        FCL.140.H dalis pakeičiama taip:
                        „FCL.140.H LAPL(H). Skrydžio įgūdžių atnaujinimo reikalavimai

                        LAPL(H) turėtojas šia licencija suteikiamomis teisėmis valdyti konkretaus tipo sraigtasparnį gali naudotis tik jei per paskutinius 12 mėnesių jis įvykdė vieną iš šių sąlygų:

                                    a)

                                    kaip įgulos vadas arba vykdydamas skrydžius su instruktoriumi arba savarankiškus skrydžius prižiūrint instruktoriui to tipo sraigtasparniu išskraidė bent 6 valandas skrydžio laiko ir, be kita ko, atliko 6 kilimus, artėjimus tūpti bei tūpimus ir dalyvavo kvalifikacijos kėlimo mokyme, kurį sudarė bent 1 valanda skrydžio su instruktoriumi bendro laiko;

                                    b)

                                    dalyvaujant egzaminuotojui atitinkamo tipo sraigtasparniu išlaikė kvalifikacijos patikrinimo egzaminą, kad vėl galėtų naudotis šia licencija suteikiamomis teisėmis. Ta kvalifikacijos patikrinimo programa grindžiama LAPL(H) gauti būtinu įgūdžių patikrinimo egzaminu.“;

                        12)

                        FCL.215 dalis pakeičiama taip:
                        „FCL.215 Teorijos egzaminas

                                    a)

                                    Prašymo išduoti PPL teikėjas, laikydamas toliau nurodytų dalykų egzaminus, įrodo turįs suteikiamas teises atitinkančio lygio teorijos žinias:

                                                1.

                                                bendrieji dalykai:

                                                            —

                                                            oro teisė,

                                                            —

                                                            žmogaus galimybės,

                                                            —

                                                            meteorologija,

                                                            —

                                                            ryšio priemonės,

                                                            —

                                                            navigacija;

                                                2.

                                                specialieji dalykai, susiję su skirtingų kategorijų orlaiviais:

                                                            —

                                                            skrydžio principai,

                                                            —

                                                            skrydžio procedūros,

                                                            —

                                                            skrydžio vykdymas ir planavimas,

                                                            —

                                                            bendrosios žinios apie orlaivius.

                                    b)

                                    Prašymo išduoti BPL arba SPL teikėjas, laikydamas toliau nurodytų dalykų egzaminus, įrodo turįs suteikiamas teises atitinkančio lygio teorijos žinias:

                                                1.

                                                bendrieji dalykai:

                                                            —

                                                            oro teisė,

                                                            —

                                                            žmogaus galimybės,

                                                            —

                                                            meteorologija,

                                                            —

                                                            ryšio priemonės;

                                                2.

                                                specialieji dalykai, susiję su skirtingų kategorijų orlaiviais:

                                                            —

                                                            skrydžio principai,

                                                            —

                                                            skrydžio procedūros,

                                                            —

                                                            skrydžio vykdymas ir planavimas,

                                                            —

                                                            bendrosios žinios apie orlaivius,

                                                            —

                                                            navigacija.“;

                        13)

                        FCL.205.A dalies a punktas pakeičiamas taip:

                                    „a)

                                    PPL(A) turėtojas turi teisę kaip įgulos vadas arba antrasis pilotas lėktuvu ar TMG neatlygintinai vykdyti nekomercinius skrydžius ir naudotis visomis LAPL(A) turėtojo teisėmis.“;

                        14)

                        FCL.205.H dalies a punktas pakeičiamas taip:

                                    „a)

                                    PPL(H) turėtojas turi teisę kaip įgulos vadas arba antrasis pilotas sraigtasparniu neatlygintinai vykdyti nekomercinius skrydžius ir naudotis visomis LAPL(H) turėtojo teisėmis.“;

                        15)

                        FCL.625 IR dalis pakeičiama taip:
                        „FCL.625 IR. Galiojimas, galiojimo pratęsimas ir atnaujinimas

                                    a)

                                    Galiojimas
                                    IR galioja 1 metus.

                                    b)

                                    Galiojimo pratęsimas

                                                1.

                                                IR galiojimas pratęsiamas per 3 mėnesius iki jos galiojimo pabaigos dienos, jei įvykdomi atitinkamos kategorijos orlaivio IR galiojimo pratęsimo kriterijai.

                                                2.

                                                Jei prašymo teikėjas nusprendžia galiojimo pratęsimo reikalavimus įvykdyti anksčiau, nei nurodyta 1 papunktyje, naujas galiojimo laikotarpis prasideda nuo kvalifikacijos patikrinimo egzamino dienos.

                                                3.

                                                Prašymo teikėjas, iki IR galiojimo pabaigos dienos neišlaikęs atitinkamos IR kvalifikacijos patikrinimo egzamino dalies, šia kvalifikacija suteikiamomis teisėmis naudojasi tik tuomet, kai išlaiko IR kvalifikacijos patikrinimo egzaminą.

                                    c)

                                    Atnaujinimas
                                    Jei IR baigė galioti, prašymo teikėjas, norėdamas atnaujinti savo teises, privalo įvykdyti visas šias sąlygas:

                                                1.

                                                jei ATO mano, kad tai būtina, baigti ATO rengiamą kvalifikacijos kėlimo mokymą, kad įgytų įgūdžių patikrinimo egzamino skrydžio pagal prietaisus elementui pagal šio priedo 9 priedėlį išlaikyti reikiamo lygio kvalifikaciją;

                                                2.

                                                išlaikyti atitinkamos kategorijos orlaivio valdymo kvalifikacijos patikrinimo egzaminą pagal šio priedo 9 priedėlį;

                                                3.

                                                turėti atitinkamos orlaivio klasės ar tipo kvalifikaciją, jei šiame priede nenustatyta kitaip.

                                    d)

                                    Jei IR galiojimas nebuvo pratęstas ar atnaujintas per paskutinius 7 metus, prašymo suteikti IR teikėjas privalo perlaikyti IR teorijos egzaminą ir įgūdžių patikrinimo egzaminą.

                                    e)

                                    Galiojančios IR, nurodytos trečiosios šalies pagal Čikagos konvencijos 1 priedą išduotoje piloto licencijoje, turėtojas, atnaujindamas IR teises, įtrauktas į pagal šį priedą išduotą licenciją, atleidžiamas nuo c punkto 1 papunkčio ir d punkto reikalavimų vykdymo.

                                    f)

                                    C punkto 2 papunktyje ir e punkte nurodytas kvalifikacijos patikrinimo egzaminas gali būti derinamas su atitinkamos orlaivio klasės ar tipo kvalifikacijai atnaujinti laikomu kvalifikacijos patikrinimo egzaminu.“;

                        16)

                        FCL.625.A dalies a punktas pakeičiamas taip:

                                    „a)

                                    Galiojimo pratęsimas
                                    Prašymo pratęsti IR(A) galiojimą teikėjas:

                                                1.

                                                privalo turėti atitinkamos orlaivio klasės ar tipo kvalifikaciją, išskyrus atvejus, kai IR galiojimo pratęsimo prašymas teikiamas kartu su prašymu atnaujinti atitinkamos orlaivio klasės ar tipo kvalifikaciją;

                                                2.

                                                privalo išlaikyti kvalifikacijos patikrinimo egzaminą pagal šio priedo 9 priedėlį, jei IR galiojimo pratęsimo prašymas teikiamas kartu su prašymu pratęsti atitinkamos lėktuvų klasės ar tipo kvalifikaciją;

                                                3.

                                                jei prašymas pratęsti IR galiojimą teikiamas ne kartu su prašymu pratęsti atitinkamos lėktuvų klasės ar tipo kvalifikacijos galiojimą:

                                                            i)

                                                            jei teikiamas prašymas dėl vienpiločio lėktuvo – privalo išlaikyti kvalifikacijos patikrinimo egzaminą pagal šio priedo 9 priedėlio 3b dalį ir su numatomu skrydžiu susijusias 1 dalies dalis;

                                                            ii)

                                                            jei teikiamas prašymas dėl kelių variklių lėktuvo – privalo išlaikyti vienpiločio lėktuvo valdymo kvalifikacijos patikrinimo egzaminą pagal šio priedo 9 priedėlio 6 dalį, vykdydamas skrydį tik pagal prietaisus;

                                                4.

                                                pratęsiant kvalifikacijos galiojimą pagal 2 papunktį gali būti naudojamas atitinkamos klasės ar tipo lėktuvą atitinkantis FNTP II ar FFS su sąlyga, kad bent kas antras kvalifikacijos patikrinimo egzaminas IR(A) galiojimui pratęsti laikomas lėktuvu.“;

                        17)

                        FCL.625.H dalis pakeičiama taip:
                        „FCL.625.H IR(H) Galiojimo pratęsimas

                                    a)

                                    Prašymo pratęsti IR(H) galiojimą teikėjas:

                                                1.

                                                privalo turėti atitinkamo sraigtasparnio tipo kvalifikaciją, išskyrus atvejus, kai prašymas pratęsti IR galiojimą teikiamas kartu su prašymu atnaujinti atitinkamo sraigtasparnio tipo kvalifikaciją;

                                                2.

                                                privalo išlaikyti atitinkamo tipo sraigtasparnio valdymo kvalifikacijos patikrinimo egzaminą pagal šio priedo 9 priedėlį, jei prašymas pratęsti IR galiojimą teikiamas kartu su prašymu pratęsti atitinkamo sraigtasparnio tipo kvalifikaciją;

                                                3.

                                                jei prašymas pratęsti IR galiojimą teikiamas ne kartu su prašymu pratęsti atitinkamo sraigtasparnio tipo kvalifikacijos galiojimą, privalo išlaikyti atitinkamo tipo sraigtasparnio valdymo kvalifikacijos patikrinimo egzaminą pagal šio priedo 9 priedėlio 5 dalį ir atitinkamas 1 dalies dalis.

                                    b)

                                    Laikant kvalifikacijos patikrinimo egzaminą pagal a punkto 3 papunktį gali būti naudojamas atitinkamo tipo sraigtasparnį atitinkantis FTD 2/3 ar FFS su sąlyga, kad bent kas antras kvalifikacijos patikrinimo egzaminas IR(H) galiojimui pratęsti laikomas sraigtasparniu.

                                    c)

                                    Bendra patirtis įskaitoma pagal šio priedo 8 priedėlį.“;

                        18)

                        FCL.710 dalis pakeičiama taip:
                        „FCL.710 Orlaivių klasės ir tipo kvalifikacija. Variantai

                                    a)

                                    Norėdamas įgyti papildomas teises valdyti tos pačios orlaivių klasės ar tipo kvalifikaciją atitinkantį kito varianto orlaivį, pilotas privalo baigti skirtumų mokymą ar supažindinamąjį mokymą. Jei siekiama valdyti tos pačios orlaivių klasės ar orlaivio tipo kvalifikaciją atitinkantį kito varianto orlaivį, jei taikoma, į skirtumų mokymą ar supažindinamąjį mokymą įtraukiami atitinkami OSD apibrėžti elementai.

                                    b)

                                    Skirtumų mokymą rengia vienas iš šių subjektų:

                                                1.

                                                ATO;

                                                2.

                                                DTO, jei tai – VIII priedo DTO.GEN.110 dalies a punkto 1 papunkčio c papunktyje ir a punkto 2 papunkčio c papunktyje nurodyti orlaiviai;

                                                3.

                                                OVP turėtojas, turintis patvirtintą atitinkamos klasės ar tipo orlaivių skirtumų mokymo programą.

                                    c)

                                    Nepaisant b punkto reikalavimų ir jei OSD nenumatyta kitaip, su TMG, vieno stūmoklinio variklio (SEP), vieno turbininio variklio (SET) ir kelių stūmoklinių variklių (MEP) lėktuvais susijusį skirtumų mokymą gali rengti tinkamai kvalifikuotas instruktorius.

                                    d)

                                    Jei po b punkte nurodyto mokymo pilotas atitinkamo varianto orlaiviu neskraidė 2 metus, jis privalo baigti papildomą skirtumų mokymą arba išlaikyti atitinkamo varianto orlaivio valdymo kvalifikacijos patikrinimo egzaminą, išskyrus tuo atveju, kai orlaivio tipas ar variantas atitinka SEP ir TMG klasės kvalifikaciją.

                                    e)

                                    Įrašas apie skirtumų mokymą arba atitinkamo varianto orlaivio valdymo kvalifikacijos patikrinimo egzaminą įtraukiamas į piloto skraidymų knygelę ar lygiavertį dokumentą ir prireikus patvirtinamas instruktoriaus ar egzaminuotojo parašu.“;

                        19)

                        FCL.725 dalies b punktas papildomas 5 papunkčiu:

                                    „5.

                                    Vienpiločio vieno variklio ir vienpiločio kelių variklių lėktuvų (skrydžio virš jūros) egzaminas laikomas raštu ir jį sudaro ne mažiau kaip 30 klausimų su keliais atsakymo variantais.“;

                        20)

                        FCL.740 dalis pakeičiama taip:
                        „FCL.740 Orlaivių klasės ir tipo kvalifikacijos galiojimas ir atnaujinimas

                                    a)

                                    Galiojimas
                                    Jei OSD nenustatyta kitaip, orlaivių klasės ir tipo kvalifikacija galioja 1 metus, išskyrus vienpiločių vieno variklio orlaivių klasės kvalifikaciją – ši galioja 2 metus. Jei pilotas nusprendžia galiojimo pratęsimo reikalavimus įvykdyti anksčiau, nei nurodyta FCL.740.A, FCL.740.H, FCL.740.PL ir FCL.740.As dalyse, naujas galiojimo laikotarpis prasideda nuo kvalifikacijos patikrinimo egzamino dienos.

                                    b)

                                    Atnaujinimas
                                    Prašymo atnaujinti orlaivių klasės ar tipo kvalifikaciją teikėjas privalo įvykdyti visas šias sąlygas:

                                                1.

                                                išlaikyti kvalifikacijos patikrinimo egzaminą pagal šio priedo 9 priedėlį;

                                                2.

                                                jei ATO mano, kad tai būtina, prieš 1 papunktyje nurodytą kvalifikacijos patikrinimo egzaminą baigti ATO rengiamą kvalifikacijos kėlimo mokymą, kad įgytų atitinkamos klasės ar tipo orlaiviui saugiai valdyti reikiamo lygio kvalifikaciją, išskyrus atvejus, kai jis turi galiojančią tos pačios orlaivių klasės ar tipo kvalifikaciją, nurodytą jo turimoje trečiosios šalies pagal Čikagos konvencijos 1 priedą išduotoje piloto licencijoje, ir turi teisę naudotis ta kvalifikacija suteikiamomis teisėmis. Prašymo teikėjas gali dalyvauti mokyme:

                                                            i)

                                                            DTO ar ATO, jei baigusi galioti kvalifikacija buvo mažos galios vieno stūmoklinio variklio lėktuvų klasės kvalifikacija, TMG klasės kvalifikacija arba vieno variklio sraigtasparnių tipo kvalifikacija, nurodyta VIII priedo DTO.GEN.110 dalies a punkto 2 papunkčio c papunktyje;

                                                            ii)

                                                            DTO, ATO arba su instruktoriumi, jei kvalifikacija baigė galioti ne anksčiau kaip prieš trejus metus ir ta kvalifikacija buvo mažos galios vieno stūmoklinio variklio lėktuvų klasės kvalifikacija arba TMG klasės kvalifikacija.

                                                3.

                                                Nepaisant b punkto 1 ir 2 papunkčių, pagal FCL.820 dalį išduotą lakūno bandytojo kvalifikaciją turinčiam pilotui, dalyvavusiam skrydžio bandymuose, susijusiuose su atitinkamo tipo orlaivio projektavimu, sertifikavimu ar gamyba, ir per metus iki jų prašymo pateikimo dienos vykdant to tipo orlaivio skrydžio bandymus išskraidžiusiam 50 valandų bendro skrydžio laiko ar 10 valandų skrydžio laiko atliekant įgulos vado funkcijas, suteikiama teisė teikti prašymą pratęsti atitinkamo tipo kvalifikacijos galiojimą arba ją atnaujinti.“;

                        21)

                        FCL.805 dalies d punktas pakeičiamas taip:

                                    „d)

                                    Sklandytuvų ir plakatų vilkimo kvalifikacija suteikiama teisė tokią veiklą vykdyti tik lėktuvu ar TMG, t. y. tuo orlaiviu, kuriuo buvo mokoma skrydžio. Naudojantis teise vilkti plakatus leidžiama taikyti tik mokantis skrydžio taikytą metodą. Papildomos teisės suteikiamos, jei pilotas sėkmingai įvykdė bent 3 mokomuosius skrydžius su instruktoriumi, per kuriuos baigė visą vilkimo bet kuriuo iš šių orlaivių mokymo programą ir taikė bet kurį iš plakatų vilkimo metodų.“;

                        22)

                        FCL.810 dalies a punkto 1 papunkčio įvadinis sakinys pakeičiamas taip:

                                    „1.

                                    Prašymo naudotis lėktuvo, TMG ar dirižablio LAPL, SPL ar PPL suteikiamomis teisėmis naktį pagal VFR teikėjas privalo prieš ne daugiau kaip 6 mėnesius būti baigęs DTO arba ATO rengiamą mokymo kursą. Kursą sudaro:“;

                        23)

                        FCL.815 dalies e punktas pakeičiamas taip:

                                    „e)

                                    Galiojimo pratęsimas
                                    Prašymo pratęsti skrydžio virš kalnų kvalifikacijos galiojimą teikėjas privalo įvykdyti vieną iš šių sąlygų:

                                                1.

                                                per praėjusius 2 metus būti atlikęs bent 6 tūpimus ant tokio paviršiaus, ant kurio tūpti reikia turėti kalnų kvalifikaciją;

                                                2.

                                                būti išlaikęs c punkto reikalavimus atitinkantį kvalifikacijos patikrinimo egzaminą.“;

                        (24)

                        FCL.900 dalies c punktas pakeičiamas taip:

                                    c)

                                    Mokymas, rengiamas už valstybių narių teritorijos ribų

                                                1.

                                                Nukrypstant nuo a punkto, jeigu skrydžio mokoma per mokymo kursą, patvirtintą pagal šį priedą ir rengiamą už teritorijos, už kurią pagal Čikagos konvenciją yra atsakingos valstybės narės, ribų, kompetentinga institucija instruktoriaus pažymėjimą išduoda prašymo teikėjui, kuris:

                                                            i)

                                                            turi visus šiuos kriterijus atitinkančią piloto licenciją:

                                                                        A)

                                                                        kuri atitinka Čikagos konvencijos 1 priedo reikalavimus;

                                                                        B)

                                                                        kuri bet kuriuo atveju yra bent atitinkamos kategorijos orlaivio CPL su atitinkama kvalifikacija ar pažymėjimu;

                                                            ii)

                                                            įvykdė šio skyriaus reikalavimus atitinkamam instruktoriaus pažymėjimui gauti;

                                                            iii)

                                                            kompetentingai institucijai įrodo pakankamai žinąs Europos aviacijos saugos taisykles, kad galėtų naudotis instruktoriaus teisėmis pagal šį priedą.

                                                2.

                                                Pažymėjimu suteikiama teisė tik mokyti skrydžio per mokymo kursą, patvirtintą pagal šį priedą ir atitinkantį visas šias sąlygas:

                                                            i)

                                                            kursas rengiamas už teritorijos, už kurią pagal Čikagos konvenciją yra atsakingos valstybės narės, ribų.

                                                            ii)

                                                            kursas yra skirtas pilotams mokiniams, pakankamai gerai mokantiems kalbą, kuria mokoma skrydžio.“;

                        25)

                        FCL.935 dalies a punktas pakeičiamas taip:

                                    ”a)

                                    Išskyrus tuo atveju, kai teikiamas prašymas išduoti daugianarės įgulos sąveikos instruktoriaus (MCCI), kompleksinio mokymo instruktoriaus (STI), skrydžio virš kalnų kvalifikacijos instruktoriaus (MI) ir lakūnų bandytojų instruktoriaus (FTI) pažymėjimą, prašymo išduoti instruktoriaus pažymėjimą teikėjas atitinkamos klasės ar tipo orlaiviu arba atitinkamu FSTD privalo išlaikyti atitinkamos kategorijos orlaivio valdymo gebėjimų vertinimo egzaminą, kad egzaminuotojui, kurio kvalifikacija atitinka šio priedo K skyriaus reikalavimus, įrodytų gebąs išmokyti pilotą mokinį tiek, kad šis gautų atitinkamą licenciją, pažymėjimą ar kvalifikaciją.“;

                        26)

                        FCL.940 dalis pakeičiama taip:
                        „FCL.940 Instruktoriaus pažymėjimo galiojimas

                        Nepažeidžiant FCL.900 dalies b punkto 1 papunkčio ir FCL.915 dalies e punkto 2 papunkčio, instruktoriaus pažymėjimas, išskyrus MI pažymėjimą, galioja 3 metus.“;

                        27)

                        FCL.905.FI dalis pakeičiama taip:
                        „FCL.905.FI
                           Teisės ir sąlygos

                        FI turi teisę vykdyti skrydžio mokymą, kurį baigus:

                                    a)

                                    išduodama ar atnaujinama atitinkamos kategorijos orlaivio PPL, SPL, BPL ir LAPL arba pratęsiamas jos galiojimas;

                                    b)

                                    suteikiama ar atnaujinama vienpiločio orlaivio, išskyrus vienpilotį aukštos klasės sudėtingą lėktuvą, klasės ir tipo kvalifikacija arba pratęsiamas jos galiojimas; suteikiamos ar atnaujinamos papildomos su oro balionų klase bei skrydžio pilotų grupėje susijusios teisės ir su sklandytuvų klase susijusių įgūdžių atnaujinimo patvirtinimas arba pratęsiamas tų teisių ir patvirtinimo galiojimas;

                                    c)

                                    suteikiama ar atnaujinama vienpiločio lėktuvo, naudojamo daugiapiločiams skrydžiams vykdyti, išskyrus vienpilotį aukštos klasės sudėtingą lėktuvą, klasės ir tipo kvalifikacija arba pratęsiamas jos galiojimas, jei FI įvykdo bet kurią iš šių sąlygų:

                                                1.

                                                turi ar turėjo daugiapiločio lėktuvo TRI pažymėjimą;

                                                2.

                                                įvykdė visus šiuos reikalavimus:

                                                            i)

                                                            kaip pilotas išskraidė bent 500 valandų vykdydamas daugiapiločius skrydžius lėktuvu;

                                                            ii)

                                                            baigė MCCI skirtą mokymo kursą pagal FCL.930.MCCI dalį;

                                    d)

                                    suteikiama ar atnaujinama vienpiločio ar daugiapiločio dirižablio tipo kvalifikacija arba pratęsiamas jos galiojimas;

                                    e)

                                    išduodama ar atnaujinama atitinkamos kategorijos orlaivio CPL arba pratęsiamas jos galiojimas, jei FI išskraidė bent 200 valandų mokydamas skrydžio tos kategorijos orlaiviu;

                                    f)

                                    suteikiama ar atnaujinama skrydžio naktį kvalifikacija arba pratęsimas jos galiojimas, jei FI įvykdo visas šias sąlygas:

                                                1.

                                                turi kvalifikaciją atitinkamos kategorijos orlaiviu skristi naktį;

                                                2.

                                                įrodė kitam FI, kurio kvalifikacija atitinka j punkto reikalavimus, gebąs mokyti skrydžio naktį;

                                                3)

                                                įvykdė FCL.060 dalies b punkto 2 papunktyje nustatytą skrydžio naktį patirties reikalavimą;

                                    g)

                                    suteikiama ar atnaujinama vilkimo, akrobatinio skraidymo arba – FI(S) atveju – skraidymo per debesis kvalifikacija arba pratęsiamas jos galiojimas, jei turimos tokios teisės ir FI įrodė kitam FI, kurio kvalifikacija atitinka j punkto reikalavimus, gebąs vykdyti atitinkamai kvalifikacijai suteikti būtiną mokymą;

                                    h)

                                    suteikiama ar atnaujinama atitinkamos kategorijos orlaivio EIR ar IR arba pratęsiamas jos galiojimas, jei FI įvykdo visas šias sąlygas:

                                                1.

                                                pagal IFR išskraidė bent 200 valandų skrydžio laiko, iš kurių ne daugiau kaip 50 valandų gali būti FFS, FTD 2/3 ar FNPT II imituojamo skrydžio pagal prietaisus laikas;

                                                2.

                                                kaip pilotas mokinys baigė IRI mokymo kursą ir išlaikė IRI pažymėjimui gauti būtiną gebėjimų vertinimo egzaminą;

                                                3.

                                                kelių variklių lėktuvų atveju įvykdo FCL.915.CRI dalies a punkto, FCL.930.CRI dalies ir FCL.935 dalies reikalavimus, o kelių variklių sraigtasparnių atveju įvykdo FCL.910.TRI dalies c punkto 1 papunkčio ir FCL.915.TRI dalies d punkto 2 papunkčio reikalavimus;

                                    i)

                                    suteikiama ar atnaujinama vienpiločio kelių variklių orlaivio, išskyrus vienpilotį aukštos klasės sudėtingą lėktuvą, klasės ar tipo kvalifikacija arba pratęsiamas jos galiojimas, jei FI įvykdo šias sąlygas:

                                                1.

                                                lėktuvų atveju įvykdo FCL.915.CRI dalies a punkto, FCL.930.CRI dalies ir FCL.935 dalies reikalavimus;

                                                2.

                                                sraigtasparnių atveju įvykdo FCL.910.TRI dalies c punkto 1 papunkčio ir FCL.915.TRI dalies d punkto 2 papunkčio reikalavimus;

                                    j)

                                    išduodamas ar atnaujinamas FI, IRI, CRI, STI ar MI pažymėjimas arba pratęsiamas jo galiojimas, jei FI įvykdo visas šias sąlygas:

                                                1.

                                                FI(S) atveju išskraidė bent 50 valandų arba pakilo bent 150 kartų mokydamas skrydžio sklandytuvu, FI(B) atveju išskraidė bent 50 valandų arba pakilo bent 50 kartų mokydamas skrydžio oro balionu, o visais kitais atvejais išskraidė bent 500 valandų mokydamas skrydžio atitinkamos kategorijos orlaiviu;

                                                2.

                                                atitinkamos kategorijos orlaiviu išlaikė gebėjimų vertinimo egzaminą pagal FCL.935 dalį, kad skrydžio instruktoriui egzaminuotojui (FIE) įrodytų gebąs vykdyti atitinkamam pažymėjimui gauti būtiną mokymą;

                                    k)

                                    išduodama ar atnaujinama MPL arba pratęsiamas jos galiojimas, jei FI įvykdo visas šias sąlygas:

                                                1.

                                                norėdamas vykdyti mokymo pagrindinį skrydžio etapą, kaip lėktuvo pilotas išskraidė bent 500 valandų skrydžio laiko, įskaitant bent 200 valandų skrydžio mokymą;

                                                2)

                                                norėdamas vykdyti pagrindinį mokymo etapą:

                                                            i)

                                                            turi kelių variklių lėktuvo IR ir teisę vykdyti IR gauti būtiną mokymą;

                                                            ii)

                                                            išskraidė bent 1  500valandų skrydžio laiko vykdydamas daugianarės įgulos skrydžius;

                                                3.

                                                jei FI jau turi kvalifikaciją vesti ATP(A) ar CPL(A)/IR integruotuosius mokymo kursus, vietoj 2 papunkčio ii papunkčio reikalavimo gali būti leidžiama baigti struktūrinį mokymo kursą, kurį sudaro:

                                                            i)

                                                            MCC kvalifikacija;

                                                            ii)

                                                            MPL kurso 3-iojo etapo 5 skrydžio pamokų stebėjimas;

                                                            iii)

                                                            MPL kurso 4-ojo etapo 5 skrydžio pamokų stebėjimas;

                                                            iv)

                                                            5 operatoriaus vykdomų periodinių maršrutinio skrydžio pamokų stebėjimas;

                                                            v)

                                                            MCCI kurso turinys.

                              Šiuo atveju FI pirmąsias 5 mokymo pamokas veda prižiūrimas TRI(A), MCCI(A) ar SFI(A), turinčio kvalifikaciją vykdyti MPL gauti būtiną skrydžio mokymą.“;

                        28)

                        FCL.915.FI dalis iš dalies keičiama taip:

                                    a)

                                    b punkto 2 papunkčio i papunktis pakeičiamas taip:

                                                „i)

                                                išskyrus atvejus, kai FI(A) vykdo tik LAPL(A) gauti būtiną mokymą, privalo būti išlaikęs CPL teorijos egzaminą, kuris gali būti laikomas nebaigus CPL teorijos mokymo kurso ir negalioja siekiant gauti CPL; ir“;

                                    b)

                                    c punkto 2 papunktis pakeičiamas taip:

                                                „2.

                                                bent 200 valandų turi būti išskraidytos atliekant įgulos vado funkcijas, jei prašymo teikėjas turi bent PPL(H) ir išlaikė CPL teorijos egzaminą, kuris gali būti laikomas nebaigus CPL teorijos mokymo kurso ir negalioja siekiant gauti CPL;“;

                        29)

                        FCL.930.FI dalis papildoma c punktu:

                                    „c)

                                    Prašymo išduoti FI pažymėjimą teikėjas, turįs arba turėjęs bet kurį kitą pagal šį priedą išduotą instruktoriaus pažymėjimą, laikomas atitinkančiu b punkto 1 papunkčio reikalavimus.“;

                        30)

                        FCL.940.FI dalis pakeičiama taip:

                           „FCL.940.FI Galiojimo pratęsimas ir atnaujinimas

                                    a)

                                    Galiojimo pratęsimas

                                                1.

                                                FI pažymėjimo turėtojas, norintis pratęsti savo pažymėjimo galiojimą, iki jo galiojimo pabaigos dienos turi įvykdyti bent du iš šių trijų reikalavimų:

                                                            i)

                                                            jis privalo būti:

                                                                        A)

                                                                        išskraidęs bent 50 valandų kaip FI, TRI, CRI, IRI, MI ar egzaminuotojas mokydamas skrydžio atitinkamos kategorijos orlaiviu, jei siekiama pratęsti FI(A) ir FI(H) pažymėjimų galiojimą. Jei siekiama pratęsti teisės vykdyti IR gauti būtiną mokymą galiojimą, iš tų valandų bent 10 valandų turi sudaryti IR gauti būtinas skrydžio mokymas, kuris turi būti įvykdytas per 12 mėnesių laikotarpį iki FI pažymėjimo galiojimo pabaigos dienos;

                                                                        B)

                                                                        išskraidęs bent 20 valandų kaip FI, IRI ar egzaminuotojas mokydamas skrydžio dirižabliu, jei siekiama pratęsti FI(As) pažymėjimo galiojimą. Jei siekiama pratęsti teisės vykdyti IR gauti būtiną mokymą galiojimą, iš tų valandų 10 valandų turi sudaryti IR gauti būtinas skrydžio mokymas, kuris turi būti įvykdytas per 12 mėnesių laikotarpį iki FI pažymėjimo galiojimo pabaigos dienos;

                                                                        C)

                                                                        pakilęs bent 60 kartų sklandytuvu, motorizuotuoju sklandytuvu ar TMG kaip FI ar egzaminuotojas arba jais išskraidęs bent 30 valandų mokydamas skrydžio, jei siekiama pratęsti FI(S) pažymėjimo galiojimą;

                                                                        D)

                                                                        išskraidęs bent 6 valandas kaip FI ar egzaminuotojas mokydamas skrydžio oro balionu, jei siekiama pratęsti FI(B) pažymėjimo galiojimą;

                                                            ii)

                                                            jis kaip FI privalo būti dalyvavęs ATO ar kompetentingos institucijos rengiamame instruktorių kvalifikacijos kėlimo mokyme. FI(B) ir FI(S) tokį instruktorių kvalifikacijos kėlimo mokymą gali baigti DTO;

                                                            iii)

                                                            per 12 mėnesių laikotarpį iki FI pažymėjimo galiojimo pabaigos dienos privalo būti išlaikęs gebėjimų vertinimo egzaminą pagal FCL.935 dalį.

                                                2.

                                                Bent kas antrą kartą siekdamas pratęsti FI(A) arba FI(H) pažymėjimo galiojimą ar kas trečią kartą siekdamas pratęsti FI(As), FI(S) ir FI(B) pažymėjimo galiojimą, atitinkamo FI pažymėjimo turėtojas privalo išlaikyti gebėjimų vertinimo egzaminą pagal FCL.935 dalį.

                                    b)

                                    Atnaujinimas.
                                    Jei baigėsi FI pažymėjimo galiojimas, prašymo teikėjas per 12 mėnesių iki prašymo atnaujinti pažymėjimą pateikimo dienos kaip FI baigia ATO arba kompetentingos institucijos rengiamą instruktorių kvalifikacijos kėlimo mokymą arba, jei siekiama atnaujinti FI(B) ar FI(S) pažymėjimą, ATO, DTO arba kompetentingos institucijos rengiamą tokį mokymą ir išlaiko gebėjimų vertinimo egzaminą pagal FCL.935 dalį.“;

                        31)

                        FCL.905.TRI dalies b ir c punktai pakeičiami taip:

                                    „b)

                                    kurį baigus išduodamas TRI ar SFI pažymėjimas, jei pažymėjimo turėtojas įvykdo visas šias sąlygas:

                                                1.

                                                jis kaip TRI arba SFI turi bent 50 valandų mokymo patirties pagal šį reglamentą arba Komisijos reglamentą (ES) Nr. 965/2012;

                                                2.

                                                ATO mokymo vadovui priimtinu būdu išdėstė atitinkamos TRI mokymo kurso dalies skrydžio mokymo programą pagal FCL.930.TRI dalies a punkto 3 papunktį; ir

                                    c)

                                    jei instruktorius turi vienpiločio lėktuvo TRI pažymėjimą:

                                                1.

                                                jis turi teisę vykdyti mokymą, kurį baigus suteikiama ir atnaujinama vienpiločio aukštos klasės sudėtingo lėktuvo tipo kvalifikacija ir pratęsiamas jos galiojimas su sąlyga, kad prašymo teikėjas siekia teisės vykdyti vienpiločius skrydžius.
                                                TRI(SPA) pažymėjimu gali būti suteikiamos papildomos teisės vykdyti skrydžio mokymą vienpiločio aukštos klasės sudėtingo lėktuvo tipo kvalifikacijai, kuria suteikiama teisė vykdyti daugiapiločius skrydžius, gauti, jei TRI įvykdo bet kurią iš šių sąlygų:

                                                            i)

                                                            turi ar turėjo daugiapiločio lėktuvo TRI pažymėjimą;

                                                            ii)

                                                            išskraidė bent 500 valandų vykdydamas daugiapiločius skrydžius lėktuvu ir užbaigė MCCI mokymo kursą pagal FCL.930.MCCI dalį;

                                                2.

                                                jis turi teisę vykdyti MPL gauti būtino kurso pagrindinį mokymo etapą su sąlyga, kad jam suteiktos papildomos teisės, apimančios daugiapiločius skrydžius, ir turi ar turėjo FI(A) ar IRI(A) pažymėjimą.“;

                        32)

                        FCL.910.TRI dalis pakeičiama taip:
                        „FCL.910.TRI Teisių apribojimas

                                    a)

                                    Bendrosios nuostatos. Jei TRI mokymas vykdomas tik FSTD, TRI turi teisę vykdyti mokymą tik FSTD. Tačiau taikant šį apribojimą suteikiamos teisės vykdyti orlaiviu šį mokymą:

                                                1.

                                                LIFUS su sąlyga, kad TRI mokymo kursas apėmė FCL.930.TRI dalies a punkto 4 papunkčio i papunktyje nurodytą mokymą;

                                                2.

                                                tūpimo mokymą su sąlyga, kad TRI mokymo kursas apėmė FCL.930.TRI dalies a punkto 4 papunkčio ii papunktyje nurodytą mokymą; arba

                                                3.

                                                FCL.060 dalies c punkto 2 papunktyje nurodytą mokomąjį skrydį su sąlyga, kad TRI mokymo kursas apėmė a punkto 1 arba 2 papunktyje nurodytą mokymą.

                                          Apribojimas vykdyti mokymą FSTD panaikinamas, jei TRI orlaiviu išlaikė gebėjimų vertinimo egzaminą.

                                    b)

                                    Lėktuvo ir jėgainės keliamo orlaivio TRI pažymėjimas (TRI(A) ir TRI(PL)). TRI pažymėjimu suteikiamos teisės mokyti skrydžio tik tokio tipo lėktuvu ar jėgainės keliamu orlaiviu, kokiu buvo vykdomas mokymas ir laikomas gebėjimų vertinimo egzaminas. Jei OSD nenurodyta kitaip, kad TRI pažymėjimu būtų suteiktos papildomos teisės mokyti skrydžio kitų tipų orlaiviais, TRI privalo būti:

                                                1.

                                                per 12 mėnesių iki prašymo pateikimo dienos atitinkamo tipo orlaiviu perskridęs bent 15 maršruto sektorių (įskaitant kilimus ir tūpimus), iš kurių ne daugiau kaip 7 sektoriai gali būti perskristi FSTD;

                                                2.

                                                baigęs atitinkamas taikomo TRI mokymo kurso techninio mokymo ir skrydžio mokymo dalis;

                                                3.

                                                išlaikęs atitinkamas gebėjimų vertinimo egzamino dalis pagal FCL.935 dalį, siekdamas FIE ar TRE, kurio kvalifikacija atitinka šio priedo K skyriaus reikalavimus, įrodyti gebąs pilotą išmokyti (įskaitant priešskrydinį, poskrydinį ir teorijos mokymą) tiek, kad jis galėtų gauti orlaivio tipo kvalifikaciją.

                                          TRI pažymėjimu suteikiamos papildomos teisės mokyti skrydžio kitų variantų orlaiviais pagal OSD, jei TRI baigė atitinkamas taikomo TRI mokymo kurso techninio mokymo ir skrydžio mokymo dalis.

                                    c)

                                    Sraigtasparnių TRI pažymėjimas (TRI(H)).

                                                1.

                                                TRI(H) pažymėjimu suteikiamos teisės mokyti skrydžio tik tokio tipo sraigtasparniu, kokiu buvo išlaikytas TRI pažymėjimui gauti būtinas gebėjimų vertinimo egzaminas. Jei OSD nenurodyta kitaip, TRI pažymėjimu gali būti suteikiamos papildomos teisės mokyti skrydžio kitų tipų sraigtasparniais, jei TRI:

                                                            i)

                                                            baigė atitinkamas TRI mokymo kurso techninio mokymo ir skrydžio mokymo dalis;

                                                            ii)

                                                            per 12 mėnesių iki prašymo pateikimo dienos atitinkamo tipo sraigtasparniu išskraidė bent 10 valandų, iš kurių ne daugiau kaip 5 valandos gali būti išskraidytos FFS arba FTD 2/3; ir

                                                            iii)

                                                            išlaikė atitinkamas gebėjimų vertinimo egzamino dalis pagal FCL.935 dalį, siekdamas FIE ar TRE, kurio kvalifikacija atitinka šio priedo K skyriaus reikalavimus, įrodyti gebąs pilotą išmokyti (įskaitant priešskrydinį, poskrydinį ir teorijos mokymą) tiek, kad jis galėtų gauti atitinkamo sraigtasparnio tipo kvalifikaciją.

                                                      TRI pažymėjimu suteikiamos papildomos teisės mokyti skrydžio kitų variantų sraigtasparniais pagal OSD, jei TRI baigė atitinkamas taikomo TRI mokymo kurso techninio mokymo ir skrydžio mokymo dalis.

                                                2.

                                                Kad TRI(H) pažymėjimu suteikiamos teisės mokyti vienpiločio skrydžio būtų papildytos teisėmis to paties tipo sraigtasparniu mokyti daugiapiločio skrydžio, pažymėjimo turėtojas to paties tipo sraigtasparniu privalo būti išskraidęs bent 100 valandų daugiapiločio skrydžio laiko.

                                    d)

                                    Nepaisant ankstesnių punktų, TRI pažymėjimo turėtojui, atitinkamo orlaivio tipo kvalifikaciją gavusiam pagal FCL.725 dalies e punktą, gali būti suteikiamos papildomos teisės mokyti skrydžio naujojo tipo orlaiviu.“;

                        33)

                        FCL.915.TRI dalies c punkto 1 papunktis pakeičiamas taip:

                                    „c)

                                    siekiantis gauti TRI(SPA) pažymėjimą:

                                                1)

                                                per 12 mėnesių iki prašymo pateikimo dienos atitinkamo tipo lėktuvu kaip įgulos vadas privalo būti perskridęs bent 30 maršruto sektorių (įskaitant kilimus ir tūpimus), iš kurių ne daugiau kaip 15 sektorių gali būti perskristi tą tipą atitinkančiu FSTD; ir“;

                        34)

                        FCL.930.TRI dalis iš dalies keičiama taip:

                                    a)

                                    a punkto įvadinis sakinys pakeičiamas taip:

                                                „a)

                                                TRI mokymo kursas vykdomas orlaiviu tik jei FSTD neturima arba jis nėra prieinamas ir jį sudaro:“;

                                    b)

                                    3 punkto a papunktis pakeičiamas taip:

                                                „3.

                                                5 valandų skrydžio atitinkamu vienpiločiu orlaiviu ar tą orlaivį atitinkančiu FSTD mokymas ir 10 valandų skrydžio daugiapiločiu orlaiviu ar tą orlaivį atitinkančiu FSTD mokymas;“;

                                    c)

                                    įterpiamas naujas 4 punktas:

                                                „4.

                                                jei taikoma, šis mokymas:

                                                            i)

                                                            papildomas konkretus mokymas prieš vykdant LIFUS;

                                                            ii)

                                                            papildomas konkretus mokymas prieš tūpimo mokymą. Toks mokymas FSTD privalo apimti su orlaiviu susijusių avarinių procedūrų mokymą.“;

                        35)

                        FCL.935.TRI dalis pakeičiama taip:
                        „FCL.935.TRI Gebėjimų vertinimas

                                    a)

                                    TRI gebėjimų, susijusių su daugiapiločiais orlaiviais (MPA) ir jėgainės keliamais orlaiviais (PL), vertinimo egzaminas vykdomas FFS. Jei FFS neturima arba jis neprieinamas, mokymas vykdomas orlaiviu.

                                    b)

                                    TRI gebėjimų, susijusių su vienpiločiais aukštos klasės sudėtingais lėktuvais ir sraigtasparniais, vertinimo egzaminas vykdomas viena iš šių priemonių:

                                                1.

                                                turimu ir prieinamu FFS;

                                                2.

                                                jei FFS neturima arba jis neprieinamas, tiek FSTD, tiek orlaiviu;

                                                3.

                                                jei FSTD neturima arba jis neprieinamas, orlaiviu.“;

                        36)

                        FCL.940.TRI dalis pakeičiama taip:
                        „FCL.940.TRI Galiojimo pratęsimas ir atnaujinimas

                                    a)

                                    Galiojimo pratęsimas

                                                1.

                                                Lėktuvai
                                                Prašymo pratęsti TRI(A) pažymėjimo galiojimą teikėjas per 12 mėnesių iki pažymėjimo galiojimo pabaigos dienos privalo įvykdyti bent du iš šių trijų reikalavimų:

                                                            i)

                                                            vesti vieną iš šių viso orlaivio tipo kvalifikacijai gauti būtino mokymo arba kartotinio mokymo kurso dalių: bent 3 valandų treniruotę imituokliu arba vieną bent 1 valandos skrydžio treniruotę, per kurią bent du kartus pakylama ir nusileidžiama;

                                                            ii)

                                                            baigti ATO rengiamą TRI(A) kvalifikacijos kėlimo mokymą;

                                                            iii)

                                                            išlaikyti gebėjimų vertinimo egzaminą pagal FCL.935 dalį. Laikoma, kad prašymo teikėjas, įvykdęs FCl.910.TRI dalies b punkto 3 papunkčio reikalavimą, yra įvykdęs šį reikalavimą.

                                                2.

                                                Sraigtasparniai ir jėgainės keliami orlaiviai.
                                                Prašymo pratęsti TRI(H) arba TRI(PL) pažymėjimo galiojimą teikėjas per TRI pažymėjimo galiojimo laikotarpį privalo įvykdyti bent du iš šių trijų reikalavimų:

                                                            i)

                                                            kiekvieno tipo orlaiviu, kuriuo instruktorius turi teisę mokyti skrydžio, ar tą tipą atitinkančiu FSTD mokydamas skrydžio privalo būti išskraidęs bent 50 valandų skrydžio laiko, iš kurių bent 15 valandų turi būti išskraidytos per 12 mėnesių iki TRI pažymėjimo galiojimo pabaigos dienos. Kai siekiama pratęsti TRI(PL) pažymėjimo galiojimą, tos valandos turi būti išskraidytos vykdant TRI, orlaivio tipo kvalifikacijos egzaminuotojo (TRE), kompleksinio skrydžio instruktoriaus (SFI) ar kompleksinio skrydžio egzaminuotojo (SFE) pareigas. Kai siekiama pratęsti TRI(H) pažymėjimo galiojimą, įskaičiuojamas ir laikas, išskraidytas vykdant FI, skrydžio pagal prietaisus instruktoriaus (IRI), kompleksinio mokymo instruktoriaus (STI) ar bet kokios kitos srities egzaminuotojo pareigas;

                                                            ii)

                                                            baigti ATO rengiamą atitinkamą TRI(H) arba TRI(PL) instruktoriaus kvalifikacijos kėlimo mokymą;

                                                            iii)

                                                            per 12 mėnesių iki pažymėjimo galiojimo pabaigos dienos privalo būti išlaikęs gebėjimų vertinimo egzaminą pagal atitinkamą FCL.935 dalį, FCL.910.TRI dalies b punkto 3 papunktį arba FCL.910.TRI dalies c punkto 3 papunktį.

                                                3.

                                                Bent kas antrą kartą siekdamas pratęsti TRI pažymėjimo galiojimą, pažymėjimo turėtojas privalo išlaikyti gebėjimų vertinimo egzaminą pagal FCL.935 dalį.

                                                4.

                                                Jei TRI turi pažymėjimą, kuriuo suteikiama teisė mokyti skrydžio daugiau kaip vieno tos pačios kategorijos tipo orlaiviu, išlaikius gebėjimų mokyti skrydžio vienu iš šių tipų orlaiviu vertinimo egzaminą, pratęsiamas ir kitų tos pačios kategorijos tipų orlaiviams taikomo turimo TRI pažymėjimo galiojimas, jei OSD nenustatyta kitaip.

                                                5.

                                                Specialieji reikalavimai, taikomi siekiant pratęsti TRI(H) pažymėjimo galiojimą.
                                                Laikoma, kad TRI(H) pažymėjimo turėtojas, turintis atitinkamo sraigtasparnio tipo FI(H) pažymėjimą, yra įvykdęs a punkto reikalavimus. Tuo atveju TRI(H) pažymėjimas galioja iki FI(H) pažymėjimo galiojimo pabaigos dienos.

                                    b)

                                    Atnaujinimas
                                    Prašymo atnaujinti TRI pažymėjimą teikėjas per 12 mėnesių iki prašymo pateikimo dienos privalo būti išlaikęs gebėjimų vertinimo egzaminą pagal FCL.935 dalį ir įvykdęs šiuos reikalavimus:

                                                1.

                                                lėktuvų atveju:

                                                            i)

                                                            atitinkamo tipo lėktuvu perskridęs bent 30 maršruto sektorių (įskaitant kilimus ir tūpimus), iš kurių ne daugiau kaip 15 sektorių gali būti perskristi FFS;

                                                            ii)

                                                            baigęs ATO rengiamą TRI kvalifikacijos kėlimo mokymą, į kurį turi būti įtraukti atitinkami TRI mokymo kurso elementai;

                                                2.

                                                sraigtasparnių ir jėgainės keliamų orlaivių atveju:

                                                            i)

                                                            atitinkamo tipo orlaiviu išskraidęs bent 10 valandų skrydžio laiko (įskaitant kilimus ir tūpimus), iš kurių ne daugiau kaip 5 valandos gali būti išskraidytos FFS arba FTD 2/3;

                                                            ii)

                                                            baigęs ATO rengiamą TRI kvalifikacijos kėlimo mokymą, į kurį turi būti įtraukti atitinkami TRI mokymo kurso elementai.

                                                3.

                                                Jei prašymo teikėjas turėjo pažymėjimą, kuriuo suteikta teisė mokyti skrydžio daugiau kaip vieno tos pačios kategorijos tipo orlaiviu, išlaikius gebėjimų mokyti skrydžio vienu iš tų tipų orlaiviu vertinimo egzaminą, atnaujinamas ir kitų tos pačios kategorijos tipų orlaiviams taikomas turimas TRI pažymėjimas, jei OSD nenustatyta kitaip.“;

                        37)

                        FCL.905.CRI dalyje po b punkto įterpiamas šis ba punktas:

                                    „ba)

                                    CRI turi teisę vykdyti mokymą, kurį baigus suteikiama vienpiločio lėktuvo, naudojamo daugiapiločiams skrydžiams vykdyti, išskyrus vienpilotį aukštos klasės sudėtingą lėktuvą, klasės ir tipo kvalifikacija, jei CRI įvykdo bet kurią iš šių sąlygų:

                                                1.

                                                turi ar turėjo daugiapiločio lėktuvo TRI pažymėjimą;

                                                2.

                                                išskraidė bent 500 valandų vykdydamas daugiapiločius skrydžius lėktuvu ir užbaigė MCCI mokymo kursą pagal FCL.930.MCCI dalį.“;

                        38)

                        FCL.930.CRI dalies a punkto 3 papunktis pakeičiamas taip:

                                    „3)

                                    5 valandų skrydžio kelių variklių lėktuvu arba tos klasės ar tipo lėktuvą atitinkančiu FSTD mokymas, įskaitant bent 3 valandų mokymą lėktuvu, arba bent 3 valandų skrydžio vieno variklio lėktuvu mokymas, kurį vykdo FI(A), kurio kvalifikacija atitinka FCL.905.FI dalies j punkto reikalavimus.“;

                        39)

                        FCL.940.CRI dalis pakeičiama taip:
                        „FCL.940.CRI Galiojimo pratęsimas ir atnaujinimas

                                    a)

                                    Prašymo pratęsti CRI pažymėjimo galiojimą teikėjas per CRI pažymėjimo galiojimo laikotarpį privalo įvykdyti bent du iš šių trijų reikalavimų:

                                                1.

                                                kaip CRI privalo įvykdyti bent 10 valandų skrydžio mokymą. Jei prašymo teikėjui CRI pažymėjimu suteikiama teisė mokyti skrydžio ir vieno variklio, ir kelių variklių lėktuvu, valandos, praleistos mokant skrydžio vieno variklio lėktuvu ir kelių variklių lėktuvu, turi būti padalytos po lygiai;

                                                2.

                                                dalyvauti ATO ar kompetentingos institucijos rengiamame CRI kvalifikacijos kėlimo mokyme;

                                                3.

                                                išlaikyti gebėjimų mokyti skrydžio atitinkamu vieno variklio ar kelių variklių lėktuvu vertinimo egzaminą pagal FCL.935 dalį.

                                    b)

                                    CRI pažymėjimo turėtojas, bent kas antrą kartą siekdamas pratęsti CRI pažymėjimo galiojimą, privalo būti įvykdęs a punkto 3 papunkčio reikalavimą.

                                    c)

                                    Atnaujinimas
                                    Baigęs galioti CRI pažymėjimas yra atnaujinamas, jei prašymo teikėjas per 12 mėnesių iki prašymo atnaujinti pažymėjimą pateikimo dienos:

                                                1.

                                                baigė ATO ar kompetentingos institucijos rengiamą CRI kvalifikacijos kėlimo mokymą;

                                                2.

                                                išlaikė FCL.935 dalyje reikalaujamą gebėjimų vertinimo egzaminą.“;

                        40)

                        FCL.915.IRI dalies b punkto 2 papunktis pakeičiamas taip:

                                    „2.

                                    prašymo teikėjas, siekiantis gauti IRI(H) pažymėjimą, kuriuo suteikiama teisė mokyti skrydžio kelių variklių sraigtasparniu, privalo įvykdyti FCL.905.FI dalies h punkto 3 papunkčio ii papunkčio reikalavimus;“;

                        41)

                        FCL.930.IRI dalies a punkto 3 papunkčio ii papunktis pakeičiamas taip:

                                    „ii)

                                    kai siekiama gauti IRI(H) – bent 10 valandų skrydžio mokymas sraigtasparniu, FFS, FTD 2/3 ar FNTP II/III. FI(H) pažymėjimą turinčiam prašymo teikėjui tas reikalavimas sumažinamas iki bent 5 valandų;“;

                        42)

                        FCL.905.SFI dalis pakeičiama taip:
                        „FCL.905.SFI Teisės ir sąlygos

                                    a)

                                    SFI turi teisę vykdyti kompleksinio skrydžio atitinkamos kategorijos orlaiviu mokymą:

                                                1.

                                                kurį baigus pratęsiamas IR galiojimas ir ji atnaujinama, jei jis turi arba turėjo atitinkamos kategorijos orlaivio IR;

                                                2.

                                                kurį baigus suteikiama IR, jei jis turi arba turėjo atitinkamos kategorijos orlaivio IR ir baigė IRI mokymo kursą.

                                    b)

                                    Vienpiločio lėktuvo SFI turi teisę vykdyti kompleksinio skrydžio mokymą:

                                                1.

                                                kurį baigus suteikiama ir atnaujinama vienpiločio aukštos klasės sudėtingo lėktuvo tipo kvalifikacija ir pratęsiamas jos galiojimas, jei prašymo teikėjas siekia teisės vykdyti vienpiločius skrydžius.
                                                Vienpiločio lėktuvo SFI gali būti suteikiamos papildomos teisės vykdyti skrydžio mokymą vienpiločio aukštos klasės sudėtingo lėktuvo tipo kvalifikacijai, kuria suteikiama teisė vykdyti daugiapiločius skrydžius, gauti, jei jis įvykdo bet kurią iš šių sąlygų:

                                                            i)

                                                            turi ar turėjo daugiapiločio lėktuvo TRI pažymėjimą;

                                                            ii)

                                                            išskraidė bent 500 valandų vykdydamas daugiapiločius skrydžius lėktuvu ir užbaigė MCCI mokymo kursą pagal FCL.930.MCCI dalį;

                                                2.

                                                per MCC mokymo kursą ir MPL gauti būtino mokymo kurso bazinių įgūdžių etapą su sąlyga, kad SFI(SPA) suteiktos papildomos teisės mokyti daugiapiločio skrydžio pagal 1 papunktį.

                                    c)

                                    Daugiapiločio lėktuvo SFI turi teisę vykdyti kompleksinio skrydžio mokymą:

                                                1.

                                                kurį baigus suteikiama ir atnaujinama daugiapiločio lėktuvo tipo kvalifikacija ir pratęsiamas jos galiojimas, o jei prašymo teikėjas siekia teisės vykdyti daugiapiločius skrydžius, suteikiama ir atnaujinama vienpiločio aukštos klasės sudėtingo lėktuvo tipo kvalifikacija ir pratęsiamas jos galiojimas;

                                                2.

                                                per MCC mokymo kursą;

                                                3)

                                                per MPL gauti būtino kurso bazinių įgūdžių, vidutinio sudėtingumo įgūdžių ir sudėtingų įgūdžių mokymo etapus, jei jis dėl bazinių įgūdžių etapo turi ar turėjo FI(A) ar IRI(A) pažymėjimą.

                                    d)

                                    Sraigtasparnių SFI turi teisę vykdyti kompleksinio skrydžio mokymą:

                                                1.

                                                kurį baigus suteikiama ir atnaujinama sraigtasparnio tipo kvalifikacija ir pratęsiamas jos galiojimas;

                                                2.

                                                per MCC mokymą, jei SFI turi teisę mokyti skrydžio daugiapiločiu sraigtasparniu.“;

                        43)

                        FCL.910.SFI dalis pakeičiama taip:
                        „FCL.910.SFI Teisių apribojimas

                        SFI turi teisę mokyti skrydžio tik tokį orlaivio tipą atitinkančiu FTD 2/3 ar FFS, kokiu buvo vedamas SFI mokymo kursas.
                        Gali būti suteikiama papildoma teisė mokyti skrydžio kitus tos pačios kategorijos orlaivio tipus atitinkančiu FSTD, jei pažymėjimo turėtojas:

                                    a)

                                    baigė atitinkamo orlaivio tipo kvalifikacijai gauti būtino kurso dalį, per kurią naudojamas imituoklis;

                                    b)

                                    baigė atitinkamas taikomo TRI mokymo kurso techninio mokymo dalis ir skrydžio mokymo programos FSTD dalį;

                                    c)

                                    prižiūrimas atitinkamą kvalifikaciją turinčio TRI arba SFE, šiam priimtinu būdu vedė visą atitinkamo orlaivio tipo kvalifikacijai gauti būtiną kursą, per kurį atitinkamo tipo orlaiviu įvykdė bent 3 valandų skrydžio mokymą, susijusį su SFI pareigomis.

                              SFI pažymėjimu suteikiamos papildomos teisės mokyti skrydžio kitų variantų orlaiviais pagal OSD, jei SFI baigė su orlaivio tipu susijusias atitinkamas taikomo TRI mokymo kurso techninio mokymo dalis ir skrydžio mokymo programos FSTD dalį.“;

                        44)

                        FCL.930.SFI dalies a punkto 2 papunktis pakeičiamas taip:

                                    „2.

                                    atitinkamos taikomo TRI mokymo kurso techninio mokymo dalys ir skrydžio mokymo programos FSTD dalis.“;

                        45)

                        FCL.940.SFI dalis pakeičiama taip:
                        „FCL.940.SFI Galiojimo pratęsimas ir atnaujinimas

                                    a)

                                    Galiojimo pratęsimas
                                    Prašymo pratęsti SFI pažymėjimo galiojimą teikėjas iki SFI pažymėjimo galiojimo pabaigos dienos privalo įvykdyti bent du iš šių trijų reikalavimų:

                                                1.

                                                kaip instruktorius ar egzaminuotojas FSTD būti įvykdęs bent 50 valandų mokymą, iš kurių bent 15 valandų mokymas turi būti įvykdytas per 12 mėnesių iki SFI pažymėjimo galiojimo pabaigos dienos;

                                                2.

                                                būti baigęs ATO rengiamą SFI kvalifikacijos kėlimo mokymą;

                                                3)

                                                būti išlaikęs atitinkamas gebėjimų vertinimo egzamino dalis pagal FCL.935 dalį.

                                    b)

                                    Be to, prašymo teikėjas FFS privalo būti išlaikęs atitinkamo orlaivio tipo kvalifikacijoms (atitinkančioms orlaivių, kuriais prašymo teikėjas turi teisę mokyti skrydžio, tipus) gauti būtinus kvalifikacijos patikrinimo egzaminus.

                                    c)

                                    SFI pažymėjimo turėtojas, bent kas antrą kartą siekdamas pratęsti SFI pažymėjimo galiojimą, privalo įvykdyti a punkto 3 papunkčio reikalavimą.

                                    d)

                                    Jei SFI turi pažymėjimą, kuriuo suteikiama teisė mokyti skrydžio daugiau kaip vieno tos pačios kategorijos tipo orlaiviu, išlaikius gebėjimų mokyti skrydžio vienu iš šių tipų orlaiviu vertinimo egzaminą, pratęsiamas ir kitų tos pačios kategorijos tipų orlaiviams taikomo turimo SFI pažymėjimo galiojimas, jei OSD nenustatyta kitaip.

                                    e)

                                    Atnaujinimas
                                    Prašymo atnaujinti SFI pažymėjimą teikėjas per 12 mėnesių iki prašymo atnaujinti pažymėjimą pateikimo dienos privalo įvykdyti visas šias sąlygas:

                                                1.

                                                būti baigęs ATO rengiamą SFI kvalifikacijos kėlimo mokymą;

                                                2.

                                                būti išlaikęs gebėjimų vertinimo egzaminą pagal FCL.935 dalį;

                                                3.

                                                naudojant FSTD būti išlaikęs atitinkamo orlaivio tipo kvalifikacijoms (atitinkančioms orlaivių tipus, dėl kurių turi būti atnaujintos teisės) gauti būtiną įgūdžių patikrinimo egzaminą.“;

                        46)

                        FCL.910.STI dalis pakeičiama taip:
                        „FCL.910.STI Teisių apribojimas

                        STI turi teisę mokyti skrydžio FSTD, kuris buvo naudojamas per STI mokymo kursą.
                        Gali būti suteikiama papildoma teisė mokyti skrydžio kitus orlaivio tipus atitinkančiu FSTD, jei per 12 mėnesių iki prašymo pateikimo dienos pažymėjimo turėtojas:

                                    a)

                                    tos klasės ar tipo orlaiviu, dėl kurio siekiama įgyti teisę mokyti skrydžio, užbaigė CRI ar TRI kurso FSTD dalį;

                                    b)

                                    FSTD, kuriuo turi būti vykdomas skrydžio mokymas, išlaikė atitinkamos orlaivių klasės ar tipo kvalifikacijos patikrinimo egzaminą pagal taikomą šio priedo 9 priedėlio dalį.
                                    STI(A) pažymėjimo turėtojas, vykdantis mokymą tik BITD, per kvalifikacijos patikrinimo egzaminą privalo atlikti tik pratimus, kurie atliekami per PPL(A) gauti būtiną įgūdžių patikrinimą;

                                    c)

                                    per CPL, IR, PPL arba atitinkamos orlaivių klasės ar tipo kvalifikacijai gauti būtiną kursą įvykdė bent 3 valandų skrydžio mokymą prižiūrint FI, CRI(A), IRI ar TRI, kurį šioms funkcijoms atlikti paskyrė ATO, įskaitant bent 1 valandos skrydžio atitinkamos kategorijos orlaiviu mokymą prižiūrint FIE.“;

                        47)

                        FCL.915.STI dalis pakeičiama taip:
                        „FCL.915.STI Išankstinės sąlygos

                                    a)

                                    Prašymo išduoti STI pažymėjimą teikėjas:

                                                1.

                                                3 metų laikotarpiu iki prašymo pateikimo dienos privalo turėti ar būti turėjęs piloto licenciją ir teisę mokyti, būtiną numatomiems kursams vesti;

                                                2.

                                                per 12 mėnesių iki prašymo pateikimo dienos FSTD privalo būti išlaikęs atitinkamą orlaivių klasės ar tipo kvalifikacijos patikrinimo egzaminą.

                                          Prašymo išduoti STI(A) pažymėjimą teikėjas, norintis mokyti tik BITD, privalo atlikti tik pratimus, kurie atliekami per PPL(A) gauti būtiną įgūdžių patikrinimo egzaminą;

                                    b)

                                    be a punkte nustatytų reikalavimų, prašymo išduoti STI(H) pažymėjimą teikėjas per 12 mėnesių iki prašymo pateikimo dienos kaip stebėtojas atitinkamo tipo sraigtasparnio įgulos kabinoje privalo būti išskraidęs bent 1 valandą skrydžio laiko.“;

                        48)

                        FCL.940.STI dalis pakeičiama taip:
                        „FCL.940.STI STI pažymėjimo galiojimo pratęsimas ir atnaujinimas

                                    a)

                                    Galiojimo pratęsimas
                                    Prašymo pratęsti STI pažymėjimo galiojimą teikėjas per 12 mėnesių iki STI pažymėjimo galiojimo pabaigos dienos privalo įvykdyti visas šias sąlygas:

                                                1.

                                                įvykdyti bent 3 valandų skrydžio mokymą FSTD, kuris yra viso CPL, IR, PPL arba klasės ar tipo kvalifikacijai gauti būtino kurso dalis;

                                                2.

                                                FSTD, kuriuo vykdomas skrydžio mokymas, išlaikyti atitinkamos orlaivių klasės ar tipo kvalifikacijos patikrinimo egzaminą pagal taikomas šio priedo 9 priedėlio dalis.

                                          STI(A), vykdantis mokymą tik BITD, per kvalifikacijos patikrinimo egzaminą privalo atlikti tik pratimus, kurie atliekami per PPL(A) gauti būtiną įgūdžių patikrinimo egzaminą.

                                    b)

                                    Atnaujinimas
                                    Prašymo atnaujinti STI pažymėjimą teikėjas per 12 mėnesių iki prašymo atnaujinti pažymėjimą pateikimo dienos:

                                                1.

                                                privalo baigti ATO rengiamą STI kvalifikacijos kėlimo mokymą;

                                                2.

                                                privalo FSTD, kuriuo vykdomas skrydžio mokymas, išlaikyti atitinkamos orlaivių klasės ar tipo kvalifikacijos patikrinimo egzaminą pagal taikomas šio priedo 9 priedėlio dalis.
                                                STI(A) pažymėjimo turėtojas, vykdantis mokymą tik BITD, per kvalifikacijos patikrinimo egzaminą privalo atlikti tik pratimus, kurie atliekami per PPL(A) gauti būtiną įgūdžių patikrinimo egzaminą;

                                                3.

                                                per visą CPL, IR, PPL arba atitinkamos orlaivių klasės ar tipo kvalifikacijai gauti būtiną kursą privalo atitinkamos kategorijos orlaiviu įvykdyti bent 3 valandų skrydžio mokymą prižiūrint FI, CRI, IRI ar TRI, kurį šioms funkcijoms atlikti paskyrė ATO, įskaitant bent 1 valandos skrydžio mokymą prižiūrint skrydžio instruktoriui egzaminuotojui (FIE).“;

                        49)

                        FCL.1000 dalis pakeičiama taip:
                        „FCL.1000 Egzaminuotojo pažymėjimas

                                    a)

                                    Bendrosios nuostatos
                                    Egzaminuotojo pažymėjimo turėtojas privalo:

                                                1.

                                                jei šiame priede nenustatyta kitaip, turėti licenciją, kvalifikaciją ar pažymėjimą, lygiavertį tam, kuriam išduoti ar suteikti jiems leidžiama vykdyti įgūdžių patikrinimo, kvalifikacijos patikrinimo ar gebėjimų vertinimo egzaminus, ir turėti teisę vykdyti atitinkamą mokymą;

                                                2.

                                                turėti kvalifikaciją per orlaivyje vykdomą įgūdžių patikrinimo, kvalifikacijos patikrinimo ar gebėjimų vertinimo egzaminą atlikti orlaivio įgulos vado funkcijas.

                                    b)

                                    Specialiosios sąlygos

                                                1.

                                                Kompetentinga institucija gali išduoti specialų pažymėjimą, kuriuo suteikiama teisė vykdyti įgūdžių patikrinimo, kvalifikacijos patikrinimo ir gebėjimų vertinimo egzaminus, jei laikytis šiame skyriuje nustatytų reikalavimų negalima dėl vienos iš toliau nurodytų priežasčių:

                                                            i)

                                                            valstybėje narėje arba oro vežėjo orlaivių parke pradedami naudoti nauji orlaiviai;

                                                            ii)

                                                            į šį priedą įtraukiami nauji mokymo kursai.

                                                      Tokiu pažymėjimu suteikiama teisė vykdyti tik įgūdžių patikrinimo, kvalifikacijos patikrinimo ir gebėjimų vertinimo egzaminus, būtinus norint pradėti naudoti naujo tipo orlaivį arba vykdyti naują mokymo kursą, ir jis jokiu atveju negali galioti daugiau kaip 1 metus.

                                                2.

                                                Pagal b punkto 1 papunktį išduoto pažymėjimo turėtojas, ketinantis teikti prašymą išduoti egzaminuotojo pažymėjimą, privalo įvykdyti išankstines sąlygas ir galiojimo pratęsimo reikalavimus, taikomus siekiant gauti atitinkamos kategorijos egzaminuotojo pažymėjimą.

                                                3.

                                                Jei kvalifikuoto egzaminuotojo nėra, kompetentingos institucijos gali kiekvienu konkrečiu atveju nuspręsti leisti instruktoriui ar egzaminuotojui, neatitinkančiam a punkte nurodytų atitinkamų instruktoriams keliamų reikalavimų arba orlaivių klasės ar tipo kvalifikacijos reikalavimų, vykdyti įgūdžių patikrinimo, kvalifikacijos patikrinimo ir gebėjimų vertinimo egzaminus.

                                    c)

                                    Egzaminai, rengiami už valstybių narių teritorijos ribų

                                                1)

                                                Nukrypstant nuo a punkto, jei įgūdžių patikrinimo ir kvalifikacijos patikrinimo egzaminai vykdomi už teritorijos, už kurią pagal Čikagos konvenciją yra atsakingos valstybės narės, ribų, kompetentinga institucija egzaminuotojo pažymėjimą išduota prašymo teikėjui, turinčiam Čikagos konvencijos 1 priedo reikalavimus atitinkančią piloto licenciją su sąlyga, kad tas prašymo teikėjas:

                                                            i)

                                                            turi licenciją, pažymėjimą ar kvalifikaciją, bent lygiavertį tam, kuriam išduoti ar suteikti jis turi teisę vykdyti įgūdžių patikrinimo, kvalifikacijos patikrinimo arba gebėjimų vertinimo egzaminą; bet kokiu atveju tai turi būti bent CPL;

                                                            ii)

                                                            turi kvalifikaciją per orlaivyje vykdomą įgūdžių patikrinimo arba kvalifikacijos patikrinimo egzaminą atlikti orlaivio įgulos vado funkcijas;

                                                            iii)

                                                            atitinka šio skyriaus reikalavimus atitinkamam egzaminuotojo pažymėjimui gauti ir

                                                            iii)

                                                            kompetentingai institucijai įrodo pakankamai žinąs Europos aviacijos saugos taisykles, kad galėtų naudotis instruktoriaus teisėmis pagal šį priedą.

                                                2.

                                                1 papunktyje nurodytu pažymėjimu suteikiama teisė vykdyti tik įgūdžių patikrinimo ir kvalifikacijos patikrinimo egzaminus:

                                                            i)

                                                            už teritorijų, už kurias pagal Čikagos konvenciją yra atsakingos valstybės narės, ribų; ir

                                                            ii)

                                                            skirtus pilotams, pakankamai gerai mokantiems kalbą, kuria vykdomas patikrinimo egzaminas.“;

                        50)

                        FCL.1005 dalis pakeičiama taip:
                        „FCL.1005 Teisių apribojimas asmeninių interesų atveju

                        Egzaminuotojas negali vykdyti:

                                    a)

                                    prašymo išduoti licenciją ar pažymėjimą arba suteikti kvalifikaciją teikėjo įgūdžių patikrinimo ar gebėjimų vertinimo egzamino, jei jis tą prašymo teikėją mokė skrydžio daugiau kaip 25 % skrydžio mokymo laiko, būtino norint gauti licenciją, kvalifikaciją ar pažymėjimą, dėl kurio laikomas įgūdžių patikrinimo ar gebėjimų vertinimo egzaminas; ir

                                    b)

                                    įgūdžių patikrinimo, kvalifikacijos patikrinimo ar gebėjimų vertinimo egzamino, jei egzaminuotojas mano, kad gali būti neobjektyvus.“;

                        51)

                        FCL.1025 dalis pakeičiama taip:
                        „FCL.1025. Egzaminuotojo pažymėjimo galiojimas, atnaujinimas ir galiojimo pratęsimas

                                    a)

                                    Galiojimas
                                    Egzaminuotojo pažymėjimas galioja 3 metus.

                                    b)

                                    Galiojimo pratęsimas
                                    Egzaminuotojo pažymėjimo galiojimas pratęsiamas, jei jo turėtojas atitinka visas šias sąlygas:

                                                1.

                                                iki pažymėjimo galiojimo pabaigos dienos įvykdė bent šešis įgūdžių patikrinimo, kvalifikacijos patikrinimo ar gebėjimų vertinimo egzaminus;

                                                2.

                                                per 12 mėnesių iki pažymėjimo galiojimo pabaigos dienos baigė kompetentingos institucijos rengiamą arba jos patvirtintą ir ATO rengiamą egzaminuotojų kvalifikacijos kėlimo kursą. Egzaminuotojas, turintis sklandytuvams ar oro balionams skirtą pažymėjimą, gali per 12 mėnesių iki pažymėjimo galiojimo pabaigos dienos būti baigęs DTO rengiamą ir kompetentingos institucijos patvirtintą egzaminuotojų kvalifikacijos kėlimo kursą;

                                                3.

                                                vienas iš pagal 1 papunktį vykdomų įgūdžių patikrinimo, kvalifikacijos patikrinimo ar gebėjimų vertinimo egzaminų turi būti įvykdytas per 12 mėnesių iki egzaminuotojo pažymėjimo galiojimo pabaigos dienos ir privalo:

                                                            i)

                                                            būti įvertintas kompetentingos institucijos inspektoriaus arba vyresniojo egzaminuotojo, kurį šią funkciją atlikti įgaliojo už egzaminuotojo pažymėjimą atsakinga kompetentinga institucija; arba

                                                            ii)

                                                            atitikti FCL.1020 dalyje nustatytus reikalavimus.

                                                      Jei prašymo pratęsti egzaminuotojo pažymėjimo galiojimą teikėjas turi teisę atlikti daugiau kaip vienos kategorijos egzaminuotojo funkcijas, gali būti pratęstas visų teisių galiojimas, jei prašymo teikėjas įvykdo b punkto 1 ir 2 papunkčių ir FCL.1020 dalies reikalavimus, taikomus vienai iš turimų egzaminuotojo pažymėjimų kategorijų, ir jei tam pritaria kompetentinga institucija.

                                    c)

                                    Atnaujinimas
                                    Jei pažymėjimo galiojimas baigėsi, prašymo teikėjas, prieš pradėdamas vėl naudotis juo suteikiamomis teisėmis, privalo per 12 mėnesių iki prašymo atnaujinti pažymėjimą pateikimo dienos įvykdyti b punkto 2 papunkčio ir FCL.1020 dalies reikalavimus.

                                    d)

                                    Egzaminuotojo pažymėjimo galiojimas pratęsiamas ar atnaujinamas tik jei prašymo teikėjas įrodo, kad jis nuolat vykdo FCL.1010 ir FCL.1030 dalyse nustatytus reikalavimus.“;

                        52)

                        FCL.1005.TRE dalis iš dalies keičiama taip:

                                    a)

                                    a punkto 5 papunktis pakeičiamas taip:

                                                „5.

                                                atitinkamos kategorijos orlaivio TRI ar SFI pažymėjimui išduoti ar atnaujinti arba jo galiojimui pratęsti būtiną gebėjimų vertinimo egzaminą su sąlyga, kad jis TRE funkcijas atlieka bent 3 metus ir pagal FCL.1015 dalies b punktą užbaigė specialų gebėjimų vertinimo mokymą.“;

                                    b)

                                    b punkto 4 papunktis pakeičiamas taip:

                                                „4.

                                                TRI(H) ar SFI(H) pažymėjimui išduoti ar atnaujinti arba jo galiojimui pratęsti būtiną gebėjimų vertinimo egzaminą su sąlyga, kad jis TRE funkcijas atlieka bent 3 metus ir pagal FCL.1015 dalies b punktą užbaigė specialų gebėjimų vertinimo mokymą.“;

                        53)

                        FCL.1005.CRE dalies b punktas pakeičiamas taip:

                                    b)

                                    „kvalifikacijos patikrinimo egzaminą, būtiną:

                                                1.

                                                orlaivių klasės ir tipo kvalifikacijoms atnaujinti arba jų galiojimui pratęsti;

                                                2.

                                                IR galiojimui pratęsti su sąlyga, kad jis kaip lėktuvo pilotas išskraidė bent 1 500 valandų ir bent 450 valandų skrydžio laiko išskraidė pagal IFR;

                                                3.

                                                IR atnaujinti su sąlyga, kad jis atitinka FCL.1010.IRE dalies a punkto reikalavimus; ir

                                                4.

                                                EIR atnaujinti ir jos galiojimui pratęsti su sąlyga, kad jis kaip lėktuvo pilotas išskraidė bent 1 500valandų ir atitinka FCL.1010.IRE dalies a punkto 2 papunktyje nustatytus reikalavimus.“;

                        54)

                        FCL.1010.CRE dalies b punktas pakeičiamas taip:

                                    „b)

                                    turėti atitinkamos klasės ar tipo orlaivio CRI ar FI pažymėjimą, kuriuo suteikiama teisė mokyti;“;

                        55)

                        FCL.1010.IRE dalis pakeičiama taip:
                        „FCL.1010.IRE Išankstinės sąlygos

                                    a)

                                    IRE(A).
                                    Prašymo išduoti lėktuvo IRE pažymėjimą teikėjas privalo turėti IRI(A) arba FI(A) pažymėjimą, kuriuo suteikiama teisė vykdyti IR(A) gauti būtiną mokymą, ir būti išskraidęs:

                                                1.

                                                2 000 valandų skrydžio laiko kaip lėktuvo pilotas ir

                                                2.

                                                450 valandų skrydžio laiko pagal IFR, iš kurių 250 valandų turi būti išskraidytos vykdant instruktoriaus pareigas.

                                    b)

                                    IRE(H).
                                    Prašymo išduoti sraigtasparnio IRE pažymėjimą teikėjas privalo turėti IRI(H) arba FI(H) pažymėjimą, kuriuo suteikiama teisė vykdyti IR(H) gauti būtiną mokymą, ir būti išskraidęs:

                                                1.

                                                2 000 valandų skrydžio laiko kaip sraigtasparnio pilotas ir

                                                2.

                                                300 valandų skrydžio pagal prietaisus sraigtasparniu laiko, iš kurių 200 valandų turi būti išskraidytos vykdant instruktoriaus pareigas.

                                    c)

                                    IRE(As).
                                    Prašymo išduoti dirižablio IRE pažymėjimą teikėjas privalo turėti IRI(As) arba FI(As) pažymėjimą, kuriuo suteikiama teisė vykdyti IR(As) gauti būtiną mokymą, ir būti išskraidęs:

                                                1.

                                                500 valandų skrydžio laiko kaip dirižablio pilotas ir

                                                2.

                                                100 valandų skrydžio pagal prietaisus dirižabliu laiko, iš kurių 50 valandų turi būti išskraidytos vykdant instruktoriaus pareigas.“;

                        56)

                        FCL.1005.SFE dalis pakeičiama taip:
                        „FCL.1005.SFE Teisės ir sąlygos

                                    a)

                                    Lėktuvo SFE (SFE(A)) ir jėgainės keliamo orlaivio SFE (SFE(PL))
                                    Lėktuvo ar jėgainės keliamo orlaivio SFE turi teisę vykdyti FFS arba 5 papunktyje nurodytų vertinimo egzaminų atveju – atitinkamu FSTD:

                                                1.

                                                lėktuvo ar jėgainės keliamo orlaivio tipo kvalifikacijai gauti ar atnaujinti arba jos galiojimui pratęsti būtinus įgūdžių patikrinimo ir kvalifikacijos patikrinimo egzaminus;

                                                2.

                                                kvalifikacijos patikrinimo egzaminą, būtiną IR atnaujinti ar jos galiojimui pratęsti, kai kartu siekiama atnaujinti tipo kvalifikaciją ar pratęsti jos galiojimą, su sąlyga, kad SFE per paskutinius metus išlaikė orlaivio tipo kvalifikacijos, įskaitant skrydžio pagal prietaisus kvalifikaciją, patikrinimo egzaminą;

                                                3.

                                                ATPL(A) gauti būtiną įgūdžių patikrinimo egzaminą;

                                                4.

                                                MPL gauti būtiną įgūdžių patikrinimo egzaminą su sąlyga, kad jis įvykdė FCL.925 dalyje nustatytus reikalavimus; ir

                                                5.

                                                atitinkamos kategorijos orlaivio SFI pažymėjimui išduoti ar atnaujinti arba jo galiojimui pratęsti būtiną gebėjimų vertinimo egzaminą su sąlyga, kad jis SFE(A) funkcijas atlieka bent 3 metus ir pagal FCL.1015 dalies b punktą užbaigė specialų gebėjimų vertinimo mokymą.

                                    b)

                                    Sraigtasparnių SFE (SFE(H))
                                    SFE(H) turi teisę vykdyti FFS arba 4 papunktyje nurodytų vertinimo egzaminų atveju – atitinkamu FSTD:

                                                1)

                                                sraigtasparnio tipo kvalifikacijai gauti, pratęsti ir jos galiojimui atnaujinti būtinus įgūdžių patikrinimo ir kvalifikacijos patikrinimo egzaminus;

                                                2.

                                                kvalifikacijos patikrinimo egzaminą, būtiną IR atnaujinti ir jos galiojimui pratęsti, kai per tą egzaminą kartu siekiama atnaujinti tipo kvalifikaciją ar pratęsti jos galiojimą, su sąlyga, kad SFE per metus iki kvalifikacijos patikrinimo egzamino išlaikė orlaivio tipo kvalifikacijos, įskaitant skrydžio pagal prietaisus kvalifikaciją, patikrinimo egzaminą;

                                                3.

                                                ATPL(H) gauti būtiną įgūdžių patikrinimo egzaminą; ir

                                                4.

                                                SFI(H) pažymėjimui gauti ar atnaujinti arba jo galiojimui pratęsti būtiną gebėjimų vertinimo egzaminą su sąlyga, kad jis SFE(H) funkcijas atlieka jau bent 3 metus ir pagal FCL.1015 dalies b punktą užbaigė specialų gebėjimų vertinimo mokymą.“;

                        57)

                        FCL.1010.SFE dalis pakeičiama taip:
                        „FCL.1010.SFE Išankstinės sąlygos

                                    a)

                                    SFE(A).
                                    Prašymo išduoti SFE(A) teikėjas privalo atitikti visas šias sąlygas:

                                                1.

                                                daugiapiločių lėktuvų atveju:

                                                            i)

                                                            turėti ar būti turėjęs atitinkamo tipo lėktuvo ATPL(A) ir tipo kvalifikaciją;

                                                            ii)

                                                            turėti atitinkamo tipo lėktuvo SFI(A) pažymėjimą ir

                                                            iii)

                                                            būti išskraidęs bent 1500 valandų skrydžio laiko kaip daugiapiločio lėktuvo pilotas;

                                                2.

                                                vienpiločių aukštos klasės sudėtingų lėktuvų atveju:

                                                            i)

                                                            turėti ar būti turėjęs atitinkamo tipo lėktuvo CPL(A) arba ATPL(A) ir tipo kvalifikaciją;

                                                            ii)

                                                            turėti atitinkamos klasės ar tipo lėktuvo SFI(A) pažymėjimą;

                                                            iii)

                                                            būti išskraidęs bent 500 valandų skrydžio laiko kaip vienpiločio lėktuvo pilotas;

                                                3.

                                                jei SFE pažymėjimas išduodamas pirmą kartą, kaip TRI(A) arba SFI(A) mokydamas kompleksinio skrydžio atitinkamo tipo lėktuvu privalo būti išskraidęs bent 50 valandų skrydžio laiko.

                                    b)

                                    SFE(H).
                                    Prašymo išduoti SFE(H) teikėjas privalo atitikti visas šias sąlygas:

                                                1.

                                                turėti ar būti turėjęs atitinkamo tipo sraigtasparnio ATPL(H) ir tipo kvalifikaciją;

                                                2.

                                                turėti atitinkamo tipo sraigtasparnio SFI(H) pažymėjimą;

                                                3.

                                                būti išskraidęs bent 1 000 valandų skrydžio laiko kaip daugiapiločio sraigtasparnio pilotas;

                                                4.

                                                jei SFE pažymėjimas išduodamas pirmą kartą, kaip TRI(H) arba SFI(H) mokydamas kompleksinio skrydžio atitinkamo tipo lėktuvu privalo būti išskraidęs bent 50 valandų skrydžio laiko.“;

                        58)

                        1 priedėlio 1.1 ir 1.2 punktai pakeičiami taip:

                                    „1.1.

                                    Išduodant LAPL, kitos kategorijos orlaivio LAPL turėtojui visiškai įskaitomos FCL.120 dalyje nurodytų bendrųjų dalykų teorijos žinios. Tačiau dalyko „navigacija“ teorijos žinios įskaitomos tik LAPL(A) turėtojui, prašančiam išduoti LAPL(H), arba LAPL(H) turėtojui, prašančiam išduoti LAPL(A).

                                    1.2.

                                    Išduodant LAPL(A), LAPL(H) arba PPL, kitos kategorijos orlaivio PPL, CPL arba ATPL turėtojui visiškai įskaitomos FCL.215 dalies a punkto 1 papunktyje nurodytų bendrųjų dalykų teorijos žinios.“;

                        59)

                        Į 1 priedėlį įterpiamas naujas 1.2a papunktis:

                                    „1.2a.

                                    Išduodant LAPL(B), LAPL(S), BPL arba SPL, kitos kategorijos orlaivio licencijos turėtojui visiškai įskaitomos FCL.215 dalies b punkto 1 papunktyje nurodytų bendrųjų dalykų teorijos žinios.“;

                        60)

                        3 priedėlio A dalies 9 punkto b papunktis pakeičiamas taip:

                                    „b)

                                    70 valandų atliekant įgulos vado funkcijas, iš kurių ne daugiau kaip 55 valandos gali būti išskraidytos vykdant SPIC funkcijas. Į skrydžio vykdant įgulos vado funkcijas laiką gali būti įskaitoma ne daugiau kaip 20 valandų skrydžio pagal prietaisus laiko, išskraidyto atliekant SPIC funkcijas.“;

                        61)

                        3 priedėlio C dalies 8 punkto b papunktis pakeičiamas taip:

                                    „b)

                                    70 valandų atliekant įgulos vado funkcijas, iš kurių ne daugiau kaip 55 valandos gali būti išskraidytos atliekant SPIC funkcijas. Į skrydžio atliekant įgulos vado funkcijas laiką gali būti įskaitoma ne daugiau kaip 20 valandų skrydžio pagal prietaisus laiko, išskraidyto atliekant SPIC funkcijas;“;

                        62)

                        3 priedėlio D dalies 8 punkto b papunktis pakeičiamas taip:

                                    „b)

                                    70 valandų atliekant įgulos vado funkcijas, iš kurių ne daugiau kaip 55 valandos gali būti išskraidytos atliekant SPIC funkcijas.“;

                        63)

                        3 priedėlio E dalies 3 punkto a papunktis pakeičiamas taip:

                                    „a)

                                    būti išskraidęs 150 valandų skrydžio laiko.
                                    Išskyrus reikalavimą būti išskraidžius lėktuvu 50 valandų atliekant įgulos vado funkcijas, į 150 valandų skrydžio lėktuvu laiką toliau nurodytais atvejais gali būti įskaičiuojamas skrydžio kitų kategorijų orlaiviais atliekant įgulos vado funkcijas laikas:

                                                1.

                                                jei prašymo teikėjas turi PPL(H), įskaitoma 20 valandų skrydžio sraigtasparniu laiko;

                                                2.

                                                jei prašymo teikėjas turi CPL(H), įskaitoma 50 valandų skrydžio sraigtasparniu laiko;

                                                3.

                                                įskaitoma 10 valandų skrydžio TMG ar sklandytuvu laiko;

                                                4.

                                                jei prašymo teikėjas turi PPL(As), įskaitoma 20 valandų skrydžio dirižabliu laiko;

                                                5.

                                                jei prašymo teikėjas turi CPL(As), įskaitoma 50 valandų skrydžio dirižabliu laiko.“;

                        64)

                        3 priedėlio K dalies 3 punkto a papunktis pakeičiamas taip:

                                    „a)

                                    būti išskraidęs 155 valandas skrydžio laiko, įskaitant 50 valandų atliekant sraigtasparnio įgulos vado funkcijas, iš kurių 10 valandų turi būti maršrutinio skrydžio laikas.
                                    Išskyrus reikalavimą būti išskraidžius sraigtasparniu 50 valandų atliekant įgulos vado funkcijas, į 155 valandų skrydžio sraigtasparniu laiką toliau nurodytais atvejais gali būti įskaičiuojamas skrydžio kitų kategorijų orlaiviais atliekant įgulos vado funkcijas laikas:

                                                1.

                                                jei prašymo teikėjas turi PPL(A), įskaitoma 20 valandų skrydžio lėktuvu laiko;

                                                2.

                                                jei prašymo teikėjas turi CPL(A), įskaitoma 50 valandų skrydžio lėktuvu laiko;

                                                3.

                                                įskaitoma 10 valandų skrydžio TMG ar sklandytuvu laiko;

                                                4.

                                                jei prašymo teikėjas turi PPL(As), įskaitoma 20 valandų skrydžio dirižabliu laiko;

                                                5.

                                                jei prašymo teikėjas turi CPL(As), įskaitoma 50 valandų skrydžio dirižabliu laiko;“;

                        65)

                        7 priedėlio lentelė „EGZAMINO TURINYS“, susijusi su lėktuvų kategorija, pakeičiama šia lentele:
                        „Lėktuvai

                                    1 DALIS. PRIEŠSKRYDINIAI VEIKSMAI IR IŠSKRIDIMAS
                                    Visose dalyse taikomi šie reikalavimai: kontrolinių sąrašų naudojimas, skraidymo meistriškumas, apsaugos nuo apledėjimo/ledo šalinimo procedūros ir t. t.

                                    a

                                    Orlaivio naudojimo vadovo (ar jį atitinkančio dokumento) naudojimas, ypač skaičiuojant orlaivio eksploatacines charakteristikas, masę ir pusiausvyrą

                                    b

                                    Naudojimasis oro eismo tarnybų dokumentais, informaciniu dokumentu apie orus

                                    c

                                    ATC skrydžio plano, skrydžio pagal IFR plano/žurnalo rengimas

                                    d

                                    Išskridimo, atvykimo ir artėjimo tūpti procedūroms būtinų oro navigacijos priemonių nustatymas

                                    e

                                    Priešskrydinis patikrinimas

                                    f

                                    Būtinosios oro sąlygos

                                    g

                                    Riedėjimas

                                    h

                                    PBN išskridimas (jei taikoma):
                                    – patikrinimas, ar į navigacijos sistemą įkelta tinkama procedūra, ir – kryžminis navigacijos sistemos rodytuvo ir išskridimo schemos duomenų patikrinimas

                                    i

                                    Instruktažas prieš kilimą, kilimas

                                    j (°)

                                    Perėjimas prie skrydžio pagal prietaisus

                                    k (°)

                                    Išskridimo pagal prietaisus procedūros, įskaitant PBN išskridimą, aukščiamačio nustatymas

                                    l (°)

                                    Ryšys su ATC (atitiktis), R/T procedūros

                                    2 DALIS. BENDRIEJI VALDYMO ELEMENTAI (°)

                                    a

                                    Lėktuvo valdymas tik pagal prietaisus, įskaitant: horizontalųjį skrydį įvairiu greičiu, balansavimą

                                    b

                                    Posūkiai aukštėjant ir žemėjant, įskaitant išlaikytąjį 1 lygio posūkį

                                    c

                                    Grįžimas iš neįprastos padėties erdvėje į įprastą padėtį, įskaitant išlaikytąjį 45° posvyrio posūkį ir statų posūkį žemėjant

                                    d (*1)

                                    Grįžimas į įprastą padėtį iš artėjimo smukti per horizontalųjį skrydį, posūkiai aukštėjant ir žemėjant ir esant tūpimo konfigūracijai

                                    e

                                    Ribotas valdymo skydo prietaisų skaičius: stabilizuotas aukštėjimas ar žemėjimas, 1 lygio horizontalieji posūkiai nustatytu kursu, grįžimas iš neįprastos padėties erdvėje į įprastą padėtį

                                    3 DALIS. MARŠRUTINIO SKRYDŽIO PAGAL IFR PROCEDŪROS (°)

                                    a

                                    Maršruto laikymasis, įskaitant perėmimą, pvz., NDB, VOR ar atkarpą tarp kelio taškų

                                    b

                                    Navigacijos sistemos ir radijo prietaisų naudojimas

                                    c

                                    Horizontalusis skrydis, kurso, altitudės ir oro srauto greičio valdymas, galios nustatymas, balansavimo technika

                                    d

                                    Aukščiamačio nustatymas

                                    e

                                    ETA nustatymas ir peržiūra (jei reikia, išlaikymas maršrute)

                                    f

                                    Skrydžio stebėjimas, skrydžio žurnalas, degalų naudojimas, sistemų valdymas

                                    g

                                    Apsaugos nuo apledėjimo procedūros, jei reikia, imituojamos

                                    h

                                    Ryšys su ATC (atitiktis), R/T procedūros

                                    3a DALIS. ATVYKIMO PROCEDŪROS

                                    a

                                    Navigacijos priemonių nustatymas ir tikrinimas, taip pat priemonių identifikavimas (jei taikoma)

                                    b

                                    Atvykimo procedūros, aukščiamačio tikrinimas

                                    c

                                    Altitudės ir greičio apribojimai (jei taikoma)

                                    d

                                    PBN atvykimas (jei taikoma):
                                    – patikrinimas, ar į navigacijos sistemą įkelta tinkama procedūra, ir – kryžminis navigacijos sistemos rodytuvo ir atvykimo schemos duomenų patikrinimas.

                                    4 DALIS (°). 3D operacijos (+)

                                    a

                                    Navigacijos priemonių nustatymas ir tikrinimas
                                    Vertikaliojo kurso kampo patikrinimas
                                    Vykdant RNP APCH:
                                    – patikrinimas, ar į navigacijos sistemą įkelta tinkama procedūra, ir – kryžminis navigacijos sistemos rodytuvo ir artėjimo tūpti schemos duomenų patikrinimas.

                                    b

                                    Artėjimo tūpti ir tūpimo instruktažas, įskaitant žemėjimo/artėjimo tūpti/tūpimo patikrinimus ir priemonių identifikavimą

                                    c (+)

                                    Laukimo procedūra

                                    d

                                    Atitiktis paskelbtai artėjimo tūpti procedūrai

                                    e

                                    Artėjimo tūpti laiko nustatymas

                                    f

                                    Altitudės, greičio ir kurso valdymas (stabilizuotas artėjimas tūpti)

                                    g (+)

                                    Kilimo veiksmai po nutraukto tūpimo

                                    h (+)

                                    Tūpimo nutraukimo procedūra/tūpimas

                                    i

                                    Ryšys su ATC (atitiktis), R/T procedūros

                                    5 DALIS (°). 2D OPERACIJOS (++)

                                    a

                                    Navigacijos priemonių nustatymas ir tikrinimas
                                    Vykdant RNP APCH:
                                    – patikrinimas, ar į navigacijos sistemą įkelta tinkama procedūra, ir – kryžminis navigacijos sistemos rodytuvo ir artėjimo tūpti schemos duomenų patikrinimas.

                                    b

                                    Artėjimo tūpti ir tūpimo instruktažas, įskaitant žemėjimo/artėjimo tūpti/tūpimo patikrinimus ir priemonių identifikavimą

                                    c (+)

                                    Laukimo procedūra

                                    d

                                    Atitiktis paskelbtai artėjimo tūpti procedūrai

                                    e

                                    Artėjimo tūpti laiko nustatymas

                                    f

                                    Altitudės/atstumo iki MAPT, greičio ir kurso valdymas (stabilizuotas artėjimas tūpti), žemėjimo pataisos (step-down fixes, SDF) (jei taikoma)

                                    g (+)

                                    Kilimo veiksmai po nutraukto tūpimo

                                    h (+)

                                    Tūpimo nutraukimo procedūra/tūpimas

                                    i

                                    Ryšys su ATC (atitiktis), R/T procedūros

                                    6 DALIS. SKRYDIS NEVEIKIANT VIENAM VARIKLIUI (taikoma tik kelių variklių lėktuvams)  (°)

                                    a

                                    Imituojamas variklio gedimas pakilus ar kylant po nutraukto tūpimo

                                    b

                                    Artėjimas tūpti, kilimas po nutraukto tūpimo ir tūpimo nutraukimo procedūra neveikiant vienam varikliui

                                    c

                                    Artėjimas tūpti ir tūpimas neveikiant vienam varikliui

                                    d

                                    Ryšys su ATC (atitiktis), R/T procedūros

                        66)

                        8 priedėlis pakeičiamas taip:
                        „8 PRIEDĖLIS
                        Orlaivių klasės ar orlaivio tipo kvalifikacijos patikrinimo egzamino IR dalies įskaitymas
                        A.   Lėktuvai
                        Patirtis įskaitoma tik atnaujinant IR kvalifikacijos turėtojo teises valdyti atitinkamai vienpilotį vieno variklio lėktuvą ir vienpilotį kelių variklių lėktuvą arba pratęsiant tų teisių galiojimą.

                                    Jei laikomas įgūdžių patikrinimo egzaminas arba kvalifikacijos patikrinimo egzaminas, apimantis IR dalį, ir kvalifikacijos turėtojas turi galiojančią:

                                    Patirtis pagal IR dalį įskaitoma per kvalifikacijos patikrinimo egzaminą siekiant gauti:

                                    MPA tipo kvalifikaciją;
                                    vienpiločio aukštos klasės sudėtingo lėktuvo tipo kvalifikaciją

                                    SE klasės kvalifikaciją (*2) ir
                                    SE tipo kvalifikaciją (*2), ir
                                    SP ME klasės arba tipo kvalifikaciją, išskyrus aukštos klasės sudėtingo lėktuvo tipo kvalifikacijas; laikoma, kad įvykdyti tik 9 priedėlio B.5 punkte nurodyto kvalifikacijos patikrinimo egzamino 3B dalies reikalavimai

                                    SP ME lėktuvų klasės ar tipo kvalifikaciją, išskyrus aukštos klasės sudėtingo lėktuvo tipo kvalifikaciją, kuria suteikiama teisė vykdyti vienpiločius skrydžius

                                    SE klasės kvalifikaciją ir
                                    SE tipo kvalifikaciją, ir
                                    SP ME klasės ar tipo kvalifikaciją, išskyrus aukštos klasės sudėtingo lėktuvo tipo kvalifikaciją

                                    SP ME lėktuvų klasės ar tipo kvalifikaciją, išskyrus aukštos klasės sudėtingo lėktuvo tipo kvalifikaciją, kuria suteikiama teisė vykdyti tik MP skrydžius

                                    SE klasės kvalifikaciją (*2) ir
                                    SE tipo kvalifikaciją (*2), ir
                                    SP ME klasės ar tipo kvalifikaciją, išskyrus aukštos klasės sudėtingo lėktuvo tipo kvalifikaciją (*2)

                                    SP SE lėktuvų klasės ar tipo kvalifikaciją

                                    SE klasės kvalifikaciją ir
                                    SE tipo kvalifikaciją

                              B.   Sraigtasparniai
                        Patirtis įskaitoma tik pratęsiant IR kvalifikacijos turėtojo teisių valdyti atitinkamai vieno variklio sraigtasparnį ir vienpilotį kelių variklių sraigtasparnį galiojimą.

                                    Kai laikomas įgūdžių patikrinimo egzaminas arba kvalifikacijos patikrinimo egzaminas, apimantis IR dalį, ir
                                    kvalifikacijos turėtojas turi galiojančią:

                                    Patirtis pagal IR dalį įskaitoma per
                                    kvalifikacijos patikrinimo egzaminą siekiant gauti:

                                    Daugiapiločio sraigtasparnio (MPH) tipo kvalifikaciją

                                    SE tipo kvalifikaciją (*3) ir
                                    SP ME tipo kvalifikaciją (*3).

                                    SP ME tipo kvalifikaciją, kuria suteikiama teisė vykdyti vienpiločius skrydžius

                                    SE tipo kvalifikaciją (*3) ir
                                    SP ME tipo kvalifikaciją (*3).

                                    SP ME tipo kvalifikaciją, kuria suteikiama teisė vykdyti tik daugiapiločius skrydžius

                                    SE tipo kvalifikaciją (*3) ir
                                    SP ME tipo kvalifikaciją (*3).

                                    SP SE tipo kvalifikaciją, kuria suteikiama teisė vykdyti vienpiločius skrydžius

                                    SP SE tipo kvalifikaciją, kuria suteikiama teisė vykdyti vienpiločius skrydžius

                        67)

                        9 priedėlio B skirsnis iš dalies keičiamas taip:

                                    a)

                                    5 punkto k papunkčio lentelė pakeičiama taip:

                                                „(1)

                                                   (2)

                                                   (3)

                                                   (4)

                                                   (5)

                                                Veiklos rūšis

                                                   SP

                                                   MP

                                                   SP →MP (pirminis)

                                                   MP → SP (pirminis)

                                                   SP + MP

                                                   Mokymas

                                                   Egzaminavimas/tikrinimas

                                                   Mokymas

                                                   Egzaminavimas/tikrinimas

                                                   Mokymas

                                                   Egzaminavimas/tikrinimas

                                                   Mokymas, egzaminavimas ir tikrinimas (SE lėktuvai)

                                                   Mokymas, egzaminavimas ir tikrinimas (ME lėktuvai)

                                                   SE lėktuvai

                                                   ME lėktuvai

                                                Pirminis išdavimas
                                                Vienpiločiai sudėtingi lėktuvai

                                                Dalys:
                                                1–6
                                                1–7

                                                Dalys:
                                                1–6
                                                1–6

                                                1–7 dalys

                                                1–6
                                                dalys

                                                MCC
                                                CRM
                                                Žmogiškieji veiksniai
                                                TEM
                                                7 dalis

                                                1–6
                                                dalys

                                                1.6, 4.5, 4.6, 5.2 dalys ir, jei taikoma, vienas artėjimas tūpti iš 3.B dalies

                                                1.6 dalis, 6 dalis ir, jei taikoma, vienas artėjimas tūpti iš 3.B dalies

                                                Galiojimo pratęsimas
                                                Vienpiločiai sudėtingi lėktuvai

                                                ntk.
                                                ntk.

                                                Dalys:
                                                1–6
                                                1–6

                                                ntk.

                                                1–6
                                                dalys

                                                ntk.

                                                ntk.

                                                ntk.

                                                ntk.

                                                MPO:
                                                1–7 dalys (mokymas)
                                                1–6 dalys (tikrinimas)
                                                SPO:
                                                1.6, 4.5, 4.6, 5.2 dalys ir, jei taikoma, vienas artėjimas tūpti iš 3.B dalies

                                                MPO:
                                                1–7 dalys (mokymas)
                                                1–6 dalys (tikrinimas)
                                                SPO:
                                                1.6 dalis, 6 dalis ir, jei taikoma, vienas artėjimas tūpti iš 3.B dalies

                                                Atnaujinimas
                                                Vienpiločiai sudėtingi lėktuvai

                                                FCL.740

                                                Dalys:
                                                1–6
                                                1–6

                                                FCL.740

                                                1–6
                                                dalys

                                                ntk.

                                                ntk.

                                                ntk.

                                                ntk.

                                                Mokymas: FCL.740
                                                Tikrinimas: kaip ir galiojimo pratęsimo atveju

                                                Mokymas: FCL.740
                                                Tikrinimas: kaip ir galiojimo pratęsimo atveju“

                                    b)

                                    Po 5 punkto l papunkčiu pateiktoje lentelėje pakeičiama 7.2.2 pratimui skirta eilutė:

                                                „7.2.2.

                                                Šie su kritine lėktuvo būkle susiję pratimai:

                                                            —

                                                            kabruojančio lėktuvo grąžinimas į valdomą būseną iš įvairių posvyrio kampų ir

                                                            —

                                                            pikiruojančio lėktuvo grąžinimas į valdomą būseną iš įvairių posvyrio kampų.

                                                P

                                                X
                                                Šiam pratimui negali būti naudojamas lėktuvas.“

                  Reglamento (ES) Nr. 1178/2011 VI priedas (ARA dalis) iš dalies keičiamas taip:

                        68)

                        pakeičiami ARA.GEN.220 dalies a punkto 11 ir 12 papunkčiai ir dalis papildoma nauju a punkto 13 papunkčiu:

                                    11.

                                    „su sauga susijusią informaciją ir tolesnes priemones;

                                    12.

                                    lankstumo nuostatų taikymą pagal Reglamento (ES) 2018/1139 71 straipsnį ir

                                    13.

                                    ORA.ATO.135 dalies a punkte ir DTO.GEN.240 dalies a punkte nurodytų orlaivių vertinimo ir leidimų išdavimo procesą.“;

                        69)

                        įterpiama nauja ARA.GEN.360 dalis:

                           „ARA.GEN.360 Kompetentingos institucijos pakeitimas

                                    a)

                                    Kompetentinga institucija, pagal I priedo (FCL dalies) FCL.015 dalies d punktą gavusi licencijos turėtojo prašymą pakeisti kompetentingą instituciją, be reikalo nedelsdama paprašo licencijos turėtojo kompetentingos institucijos be reikalo nedelsiant jai perduoti visą šią informaciją:

                                                1.

                                                su licencijos patikrinimu susijusią informaciją;

                                                2.

                                                licencijos turėtojo medicininių įrašų, kuriuos ta kompetentinga institucija saugo pagal ARA.GEN.220 ir ARA.MED.150 dalis, kopijas. Medicininiai įrašai perduodami pagal IV priedo (MED dalies) MED.A.015 dalį; juos sudaro sveikatos būklės vertintojo patikrinta ir pasirašyta atitinkamos prašymo teikėjo sveikatos istorijos santrauka.

                                    b)

                                    Licencijos turėtojo pirminės licencijos išdavimo dokumentus ir medicininius įrašus pagal ARA.GEN.220, ARA.FCL.120 ir ARA.MED.150 dalis saugo informaciją perduodanti kompetentinga institucija.

                                    c)

                                    Prašymą gavusi kompetentinga institucija, gavusi ir apdorojusi visus a punkte nurodytus dokumentus, be reikalo nedelsdama išduoda naują licenciją ir sveikatos pažymėjimą. Prašymą gavusi kompetentinga institucija, išduodama naują licenciją ir sveikatos pažymėjimą, iš karto paprašo licencijos turėtojo jai perduoti informaciją perdavusios kompetentingos institucijos išduotą licenciją bei susijusį sveikatos pažymėjimą.

                                    d)

                                    Prašymą gavusi kompetentinga institucija, licencijos turėtojui išdavusi naują licenciją ir sveikatos pažymėjimą, o šiam pagal c punktą kompetentingai institucijai perdavus turimą licenciją ir sveikatos pažymėjimą, iš karto apie tai praneša informaciją perdavusiai kompetentingai institucijai. Informaciją perdavusi kompetentinga institucija tol, kol tokio pranešimo negauna, lieka atsakinga už tam licencijos turėtojui išduotą pirminę licenciją ir sveikatos pažymėjimą.“;

                  Reglamento (ES) Nr. 1178/2011 VII priedas (ORA dalis) iš dalies keičiamas taip:

                        70)

                        ORA.ATO.135 dalies a punktas pakeičiamas taip:

                                    „a)

                                    ATO turi naudoti tinkamą mokomųjų orlaivių arba FSTD, kuriuose įrengta rengiamiems mokymo kursams tinkama įranga, parką. Orlaivių parką turi sudaryti orlaiviai, atitinkantys visus Reglamente (ES) 2018/1139 nustatytus reikalavimus. Orlaiviai, kuriems taikomas Reglamento (ES) 2018/1139 I priedo a, b, c arba d punktas, gali būti naudojami mokymui, jei laikomasi visų šių sąlygų:

                                                1.

                                                kompetentinga institucija per vertinimo procesą patvirtino, kad jų saugos lygis prilygsta saugos lygiui, apibrėžiamam pagal visus Reglamento (ES) 2018/1139 II priede nustatytus esminius reikalavimus;

                                                2.

                                                kompetentinga institucija leido šiuos orlaivius naudoti vykdant mokymą ATO.“;

                  Reglamento (ES) Nr. 1178/2011 VIII priedas (DTO dalis) iš dalies keičiamas taip:

                        71)

                        DTO.GEN.240 dalies a punktas pakeičiamas taip:

                                    „a)

                                    DTO turi naudoti tinkamą mokomųjų orlaivių arba FSTD, kuriuose įrengta rengiamam mokymo kursui tinkama įranga, parką. Orlaivių parką turi sudaryti orlaiviai, atitinkantys visus Reglamente (ES) 2018/1139 nustatytus reikalavimus. Orlaiviai, kuriems taikomas Reglamento (ES) 2018/1139 I priedo a, b, c arba d punktas, gali būti naudojami mokymui, jei laikomasi visų šių sąlygų:

                                                1.

                                                kompetentinga institucija per vertinimo procesą patvirtino, kad jų saugos lygis prilygsta saugos lygiui, apibrėžiamam pagal visus Reglamento (ES) 2018/1139 II priede nustatytus esminius reikalavimus;

                                                2.

                                                kompetentinga institucija leido šiuos orlaivius naudoti vykdant mokymą DTO.“

               (°)  Turi būti atliekama tik pagal prietaisus.

               (*1)  Gali būti atliekama FFS, FTD 2/3 ar FNPT II.

               (+)  Gali būti atliekama taikant 4 arba 5 dalį.

               (++)  Jei siekiama įgyti arba išsaugoti PBN teises, vienas artėjimas tūpti taikant 4 arba 5 dalį turi būti RNP APCH. Jei RNP APCH atlikti neįmanoma, jis turi būti atliktas tinkamai įrengtu FSTD.“;

               (*2)  Su sąlyga, kad per paskutinius 12 mėnesių prašymo teikėjas bent tris kartus išskrido ir priartėjo tūpti pagal IFR naudodamasis PBN teisėmis, įskaitant bent vieną RNP APCH artėjimą tūpti vykdant vienpilotį skrydį SP klasės ar tipo lėktuvu, arba, skrisdamas kelių variklių ne aukštos klasės sudėtingu lėktuvu, prašymo teikėjas išlaikė įgūdžių patikrinimo egzamino 6 dalį, taikomą vienpiločiams skrydžiams tik pagal prietaisus vienpiločiu ne aukštos klasės sudėtingu lėktuvu.

               (*3)  Su sąlyga, kad per paskutinius 12 mėnesių prašymo teikėjas SP tipo sraigtasparniu, vykdydamas vienpiločius skrydžius, bent tris kartus išskrido ir priartėjo tūpti pagal IFR naudodamasis PBN teisėmis, įskaitant vieną RNP APCH artėjimą tūpti (gali būti artėjimas tūpti naudojant tašką erdvėje (point in space, PinS).“;